
SiMMUN -1 

OLYMPIC GAMES 

Lienkhopao Thangjom 


Thupatna: 

Olympic Games kiti hih malai a Greek-te guolnuom thupi 
mah mah khat ahi. Zie guolnuom chuh, kum li jel a kibawl ahi a, 
zie a ki-elna masapente chuh: 

1. Thagum a ki-elna, 

2. Lasak a ki-elna, 

3. Kitaihsiek a ki-elna, 

4. Kungkan a ki-elna, 

5. Tuizap a ki-elna, 

6. Team a ki-elna, 

7. Mimal a ki-elna, 

8. Thalkap a ki-elna, 

9. Suongseh a ki-elna, 

10. Thilgik dawp a ki-elna leh adang dang ahi. 

Olympic Games chuh, Greek-te pathiente Zeus leh Kronos 
minte a pat a hung kipan ahi a, zie pathiente zahna leh hetzingna 
dinga ana kibawl sek ahi. Chun, zie Olympic Games hih Zeus gal 
zawhna lawpna a, Mount Olympus (Olympus tanga) ana kibawl 
sek ahi. Zie tang chuh Greek leh Macedonia kikal a urn feet 9,800 
a sang, feet 2,988 a lien ahi. Numeite leh pasalte nau neih theihna 
pie thei pathien ahi a kitii. Chun, kichiepna guolsiek (athletics) kiti 
hih, Leng Aethlios min a hung kiladawk ahi. 

Chun, zie Olympic Games hih World Olympics kiti ahi a, 
776 B.C. kum a ana kipan ahi. Zie kum hin kitaihsiekna hih ana 
ngai thupi chuom mah mah ui. 





CLASS X COURSE BOOKlZILLAI LAMHILHBU 


Chun, a kipat kum hin numeite pan ding ana khap chakkei 
ui. Aziekchuh, zie a pang ding cheng chuh sangawna ana pang 
sek ahih ziek uh ahi. Olympic Games chuh ni 5 sung ana kibawl 
sek ahi a, judge a pang dingte chun, langkaihna nei puongka ti a 
gan thisan laka a khut uh diehlut zet a, kitepna ana neihsek uh ahi. 

Chun, Olympic Games chuh 67 A.D. kum a pat khan, judge 
a pangte hi gawlhguk thu a hung urn ziek in, a hung minsie a, 
Olympic Games chuh a hung bei tawbang in a hung urn hi. 394 
A.D. kum in, Rome Leng Theosius I in Olympic Games chuh a 
hun subeitai. 

Tulai a Olympic Games: 

Tulai a Olympic Games hung kisukhing kitna thu hih Baron 
Pierre De Coubertin, French educationalist kiti, “Father of Modern 
Olympics” kitipa hin 1859 kum in, Greek, Kajor EvangeloisZappas 
hitawh zie games hih a hun pat dawk kit ziek u a hung hingdawk 
kit thei ham ham ahi. Greek mihausa George Averoff hin sum 
sana (gold) 920,000 a hun puo dawk a April 6, 1896 nin Athen 
mite 80,000 hiel in Olympic Games chuh ava en ui. Zie a pat 
chun, Olympic Games chuh a hung hing dawk kittai. 

1897 kum in, International Olympic Committee chun, 
Dominican meithai khatthuching “Citius, Altius, Fortius” (Fastest, 
Highest, Strongest) (Kinpen, Sangpen, Hatpen) kiti thu hih mang 
in Olympic thugo chin a hung suok tai. July 14, 1900 kum in 
second Olympic chuh, Paris ah a urn a, Olympic thusim a gen 
theih a hung hitai. Zie a pat chun, numeite le a tel uh phal ahitai. 
1908 kum in Olympic Games chuh International (Khawvel pumpi) 
hetkham a hung hi kittai. 

Zie Games chuh, Pennsylvania Bishop khat sermon 
minthang, “The important thing is not winning, but taking part” tia 
ana gen thupi hetzingna a hung hitai. Ahi him hi. Hinkhuo a dinga 
pawimawh chuh galzawh sang in, phataka galdo chuh ahizawi. 
Khawvel a galpi te ziekin 1914-1944 sung in Olympic Games 

chuh ana urn theilo mahleh 1956 kum khan Melbourne, Australia 
ah ana urn kittai. 

Chun, Olympic Games chuh I960 kum in Rome ah ana urn 
hi. Baron Pierre De Coubertin hih 1925 kum in Olympic Games 
President ahihna a pat in ana kichawl ta a. Mahleh, Count Henry 
De Baillet Latour, Belgium mi, in a thihchan 1942 chan ana tu a, 
1943 a pat in Avery Brundage of U.S.A. in 1972 chan ana tu a, 
1973 kum in Lord Killanin in 1980 chan ana tu a, Lord Killanin hin 
1990 chan ana tu kit hi. Tuhin, Olympic Games chuh International 
Olympic Games a kititai. 

Dawtnate: 

1. Olympic Games a ki-elna masapente sawm gen ah. 

2. Olympic hih banga hung kipan ahi? 

3. Olympic Games hih huoi a ana um masa pen ahi? 

4. Olympic Games leh 776 B.C. kizawmna gen ah. 

5. 776 B.C. vel a Olympic Games a atel phal lohte chuh kuote ahiu hi? 

6. Leng khat in Olympic Games hih ana subei a, amah min chuh gen ah. 

7. Baron Pierre De Coubertin hih kuo ahi? 

8. George Averoff hih kuo ahi? 

9. Citius, Altius, Fortius kiti thumalte hih bang genna ahi? 

10. A thih chana Olympic Games President a ana pang pasal 
khat min gen ah. 

SIMMUN-2 
GANGTE KUT TE 

Lienkhopao Thangjom 


Thupatna: 

Amasan, Kut kiti hih mipi kipahkhawmna guolnuom ahi, kiti 
leh dik pen ina. Kut hih thingtang mi chengin anam anam in I kineih 
chiet ui. Zie a kigen Kutte hih Gangte Kut ahi. Chun, Gangte Kutte 
chuh anuoi a te hih ahi: 

(1) Kumthak Kut (Chapchal Kut) 

(2) Thaithak Kut leh 

(3) Pawl Kut (Chavang Kut) ahi. 

1. Kumthak Kut (Kumthak guolnuom): 

Kumthak Kut hih kumkhat sunga Kutte laka amasapen ahi. 
Chun, zie Kut hih Chapchal Chapchal kut le akitii. Zie Kut mat hun 
hih Pope Gregory Calendar a Kumthak Tuolbuol nikhat ni hih ahi 
puoi. Thakau sung akimang sek ahi. Lovat zawh a chappholai a 
kimang sek ahih ziek in Chapchal Kut le akiti him hi. Chun, thaichi 
tuh masanga mat ding ahi. 

(a) Guolnuom leh amatdan: 

Kut matna mun chuh, malai in, hausa In a kimang sek 
ahi. Ahin, hausa In chuh a lemlohna aum chun, khuosunga mun 
lemzaw hawla, zie a chuh mat mai ding ahi. Chun, Kut mat dan 
hih, a vantang in, Khuo hausa ahi, Valupa pen in pengkun a mut 
a, hanla a sakzawh leh meithal akap ding, zie chuh Kut matna 
sepguon kipatna mai tai. Zie zawh chuleh sepguon dangte chuh 
Valupate guon dan dan a chiehthak sak ding ahi. 



CLASS X COURSE BOOklZILLAI IAMHIIHRII 


(b) Kut ni a kivan dan ding: 

Kut ni tieng leh nam puon, tukpakte leh diel kawpte a kivan 
ding ahi. Chun, tangvalte leh nungakte le ahawih thei lam pen pen 
a, akijem ding uh ahi. Lam danding chuh, lamkuol leh kikhienna 
ahih deuh pen a. Lamkuol hih mi tarn ngaihna lam ahi a, kikhienna 
lam hih tangval leh nungak khat jel kikhienna ding ahi a, khatvei a 
le kawp tamtak kikhienna theih ahi. 

(c) Kut ni a la ana kisa sekte: 

Kut ni tieng leh la ana kisa khawm sek a, zie late chuh: 

1. Gangte Lawm la; 

2. Gangte La chawm la; 

3. Gangte La khiengla; 

4. Gangte Kaihchin La; 

5. Gangte Jangcha la leh la dang dang ahi. 

(d) Kut ni a guolsiekte: 

Chun, Kut ni tieng leh, mipite kisukphulna dingin guolsiek 
chi chuom chuom ana kibawl sek a, zie guolsiekte chuh : 

1) Kungkan (Kungkalh) 

2) Sielkalh 

3) Kitaihsiek 

4) Kichawp 

5) Taihlenchawp 

6) Suongdawp 

7) Kibawt 

8) Thalkap 

9) Suongseh 

10) Sukkhawh 

11) Kisuk hek 

12) Peklum pek 

Zie cheng hih guolsiekte chuh ahi. 

2. Thai Thak Kut (Thai thak lawmpi): 

Thai Thak Kut thu I genkhawm masang un, “Thai Thak” kiti 
thumal hih hilhchin masai tiu. Thai Thak kiti thumal hih kumkhat 
sunga huonthaite leh lothaite ahung min masak hun “Thado” 
ahim “Muktha” ahim a thai thak tungte nekkhawmna hun ahi. Ani 
hih bangtik lai inle gen masak ahi kha puoi. Kumkhat sunga tha 
sagihna ahim tha gietna kipat tung lam ahih mipi lemchan dan 
dungzui a thai thak lawp chuh kibawl mai sek ahi. 

Thai min baihte: 

Zie hun tieng hileh, thai min baih diek hun tieng aum a, zie 
haw chuh : 

1) Changmai 

2) Vaichangmai 

3) Dawnkhawk 

4) Vaimim 

5) Lamkhuong 

6) Theipi 

7) Theilelsin 

8) Haithei 

9) Theiba 

10) Muolhoih 

11) Suoklu 

12) Theipangkai, leh thei dang dang ahi. 

Guolnawp leh kisukhalhna: 

Zie ni hileh guolnawp bawl theih tho himahlhe, kumthak 
leh Chavang Kut guol a thupi taka guolsiek bawlna aum puoi. 
Khutibang mah chun, nek leh dawn thu ah annek khawmna 
thupitak a bawl theih tho himahleh, annek khawmna sangin mipi 
lasak khawmna lam akibawl zaw sek hi. 

C-hun, Thai Thak Kut (Thai Thak Lawp) hih Chapchal Kut !eh 
Chavang Kut tawh akibang puoi. Guolsiek leh annek khawm hih 
khap hisamlo mahleh annek khawm hih akibawl khel khel sek puoi. 

3. Pawl Kut (Phalbi Guolnuom): 

Pawl Kut hih kumkhat sunga Kut nunungpen ahi. Ahun hih 
Phaltha sunga kibawl ahi deuhpen hi. Hetdinga pha chun, Pawl 
Kut ahim, Chavang Kut kiti chuh kumkhat sunga huon thaite leh 
lothaite cheng cheng lakzawh hun ahi. 

Kut mun leh ahun: 

Zie Kut hih Phaltha sunga nil eh hun a lemchan dan 
dungzui a kimang sek ahi. Amun ahih leh khuo sunga, hausa In 
ahim ahihloh leh mun lemna pen pen a kimang sek ahi. 

Kut mat dan: 

Kut chuh khuosunga mipi lemchan dan ding en a, vaihawmten 
aguontuok mai sek uh ahi. Kut kipat ding tieng chuleh khuo 
hausapa ahim, khuosunga lawiupa khat in Pengkun amuta, hanla 
a sakzawh tieng leh Kut lawpna a meithal a kap ding ahi. Zie zawh 
chuleh sepguon dangte chuh aban ban a chiehtha ding ahi tai. 

Kut ni a kivan dan ding: 

Pawl Kut (Chavang Kut) ni hileh mipi kivan dan ding hih 
gen chuom umlo mahleh a nalh thei pen a kivan ahi deuh pen hi. 
Chun, zie hun a chanvo nei ding lawiupa vang chuh zie neitakin 
ahung kivan sek ui. 

1. Nam lamna a um sek a, zie tieng chuleh a lam dingte chun nam 
puon leh zie dang sulang kawm in a lam sek ui. 

2. La sakna um mahleh lenkhawm lasakte sangin mima! lasakna 
a tam sek hi. 

3. Chun, Gangte la lui le akisa sek hi. Zie ni hileh guolsiek chi 
chuom chuom akibawl sek hi. Zan leh kikhawp khawmna leh la 
sak thugenna aum sek hi. 

Dawtnate: 

1. Gangte Kut thumte min gen ah. 

2. Kumthak Kut mat thu tien 10 zik ah. 

3. Gangte La chi ngate zik ah. 

4. Thai thak hunlai a thaite chi 10 min jik ah. 

5. Pawl Kut matdan tien 10 jik ah. 

SiMMUN - 3 

MIHIEM BITNA LEH VENBITNA 

(HUMAN RIGHTS) 

Lienkhopao Thangjom 


Thupatna: 

Mihiem, ajawng ahat, avai leh ahau cheng in, bitna leh 
venbit theihna thahat leh bawl theihna I pawimawh chiet ui. Bitna 
leh bittheihna chuh mihiem thagum chauh ahi puo a, dan siem 
leh dan zuih a pawimawh hi. Zie chuh, tulai chauh a ding ahi puo 
a, malai a pat a khah ana umsa ahi. Greek gam, India gam leh 
gam dang danga lengte leh governments in le zie thu hih ana 
buoipih zing tho uh ahi. Chun, 1776 kum khan, America a zalenna 
dan phuondawk ahihlai khan, mihiem hinna, bitna ding dan leh 
zalenna piting neih ding thu phuondawk khawm ahi. Zie mihiem 
bitna leh venbitna ding dan chuh, United Nations Organization in 
le zie dan chuh ana ngaikhawk u a, a hun pawmpih ngal ui. 

Ziete cheng hi tawh kisai in, a nuoia Human Rights thupite 
hih sut khawm hitiu: 

a. Police sukgentheihna a pat awndawkna dan (Freedom 
from Police atrocities) 

Mihiem bitna ding, bit theihna ding dan thu a dan leh thupiek 
thu a mawhpuo chuh Police ahi. Hinna ding dan chuh, chamdiel 
a umtheihna ahi. Zie chuh, mihiem hinna ding, hin theihna ding 
leh chamdiel a urn theihna dinga “Dan” siem leh zuih ahi. Dan 
leh thupiek a mawhpuote chun, mite mawlna leh chatgah thu a 
lemchanna Ian, mite chuh a sugimthei u a, a sulungkham sek ui. 
Mimawlte leh nelo chalote chun, Police-te ziekin haksatna lamtin 

ah a tuok sek ui. Po!ice-te chun, diklo taka hekna siem in, mimawlte 
leh gentheite a suliengvai sek ui. Kikaptuohna siemkawm tamtak 
ziekin mitaktakten a hinna a chan u a, khutibang mah chuh, 
suongkul a kithahna thu tamtak het in a um hi. 

Chun, nitin chanchinbu a pat in suongkul tang numeite 
pawngsuolna leh thahna tamvei het ahi. Chun, third degree 
method kiti sawisakna, Police ten a matsek ziek un, mitamtak in 
a hunnau a chan lawh ui. Court thutanna dungzui in, Police-ten 
thubuoi a khuolnau a mawlh leh khuttum manglo a, a pilnau a 
mat ding uh ahi tin Court in a gen hi. Mi khenkhat chun, Police 
sukgimtheihna ana thuokzo um lele khenkhat in a hunnau a chan 
lawh sek ui, tin a gen hi. 

b. Sawisakna a pat awndawkna (Freedom from torture) 

Article 5 of Universal Declaration of Human Rights dungzui 
in, mi gum taka sawisak leh kilawmlo taka bawl chuh a khap bikbek 
hi. Zie chuh, Article 7 of the International Covenant on Civil and 
Political Rights chun, 1979 kum a pat a pawm pih ngal hi. India 
government in le zie dan chuh 1979 kum mah khan a namdet ngal 
ui. Masang in le, Justice Iyer Khan, Court hawn, suongkul tangte 
chuh a thahdawkna dinga pan a lak pih dinguh ahi tin, ana gen 
hiel hi. 

c. Mimal thilguk thu a dante (Rights to Privacy) 

India danpi nuoi ahin, Rights to Privacy kiti, (mimal thuguk 
ahim, mimal thilguk ahim, mimal taksaguk ahim) tawh kisai in 
danbik aum puoh a. Mahleh, India danpi Article 21 sung ahin, 
mihiem hinnaguk, hinna guk leh tibakguh huopa kisiem dan chuh 
a bei diek puoi. Dan vantang (Common Law or Common sense) 

in, mi insung ah a inneite phalna bei in a lut theih puo a, mi dang 
kuolna pindan a le lut phal loh ahi. Adiekin, nupan kuolna pindan 
a le lut phal loh ahi. Chun, mi cheng in lulna I nei chiet hi. I taksa 
bakte chuh langsal taka kawih theih loh pawl a urn a, zie chuh 
mimal taksa guk (personal privacy) ahi a, mawk paljut theih loh 
ahi. Justice Subha Rao chun, Kharak Singh case a chun hiti hin 
ana gen hi “Mimal zalenna kiti chuh mi dang tibak guk, thilguk, 
thuguk leh midang hetloh ding, muh loh ding leh gen loh ding 
ahi”. I va palsiet ahim, I va zah loh bawl ahim a hih chun, mimal 
thienthona leh lulna Susie ahi, tin ana gen hi. Chun, a guka thil 
khuol viel chule mimal lulna Susie ahi a, Article 19 (1-d) leh 21 
bawhsie ahi tin ana gen hi. 

Chun, Govind leh State of Madhya Pradesh thu a Supreme 
Court thutanna a chun, Fundamental Rights suksietna chuh mimal 
lulna Right to Privacy Susie ahi, tin ana kizik hi. Zieziek chun, 
Right to Privacy chuh, thil lul, dan lultak ahi. 

d. Kimat lohna ding dante (Rights against Arrest) 

Mimal zalenna chuh a kibatpih umlo, thil thieng chuom diek 
khat ahi. Mi khat chuh, thil phalo hun bawl khana tih zieka, a 
suksiet he samlo a mawk mat theih ahipuoi. Zieziekchun, mi khat 
chuh mat a hih ding leh, Article 21 of the Indian Constitution leh 
Article 9 of the International Covenant on Civil and Political Rights 
tawh kituok a mat theih chauh ahi. 

The Menek Gandhi leh Francis Mullin case dungzui in mi 
khat chuh a chamlova thagum a mat chuh a phal puoi. A kimatna 
a hentang theih mite chung chauh a mat theih ahi, tin, akizik hi. 

Chun, mi kuole, namkhat leh nam dang kika! sietna tun thei ding 
leh amah tawih dan in thusie phalo suohsak ding mihiem chung a 
le zie dan hih mat theih ahi. 

e. Kiginmawhna Theihnate (Rights of Suspection) 

Ginmawh theih thil chuh mi tawimawhte mi jawng zawte 
leh guolphalote chung ah a chu nuom diek hi. India gam chauh 
hilovin, khawvel gam dang a le a hi tho hi. Gam dang dang a le 
Court in a thil umdan a het chiente tih loh mimawlte chung ah a 
chu nuom diek a, Court in ginmawhna a neihna chuh thulai pen 
leh pawm theih pen ahi. Court in ginmawh theih a a het chuh Anti- 
Social Act leh Arms Act dan dungzui a mat a dawt chil dinga Police 
khut a a umna mun a chuh mat det ngal ding ahi. Police-ten zie 
ginmawh kai pen pen chuh dansukek ahihna dungzui a tiemteh 
khum theih ahi. Zie tieng chuleh, dan dungzui a a chungthu tan na 
dinga Criminal Court a piek ding ahi. 

f. Sawsakna a pat venbitna (Protection against Torture) 

Ginmawhna changte chuh mat a hih tieng leh sawisak ahi tei 
sek ui. Sawisak ahih tieng uleh sukgimtheihna chi chuom chuom 
a thuok sek ui. Khenkhatten kum khuo a langbaihnate, khenkhat 
vang in a thihlawh hielsek ui. Amnesty International-ten Police- 
te nunsietna thu tamtak a hun gendawk zing ui. Ginmawh hita 
zieng leule a chung thuu chuh dan banga bawhzui angai ta sek 
hi. Article 21 of the Indian Constitution chun, zie ginmawh a umte 
chuh, mihiem etkawl ding dan a etkawl ding in a panpih a, diklo tak 
leh melsie taka sawisak chuh zie dan chun ei phalsak diek puoi. 
Chun, huoisitaka sawisakna tuokte chuh jangna dawpna piek 
ding leh thihna tieng tuokte chuh akilawmpih a tuolthatte chuh 

gawtna piek ding in Supreme Court Bihar Government chung ah, 
Bhagalpur Blindings thu ah gawtna ana pietai. Mahleh, zie thu hih 
Supreme Court a hung kikum zieka ana urn ahi. 

Zieziekchun, India Police-te hin, thudawtna gumtaluo 
mangtalo a, tulai a scientific method mangzawta dinga thupiek ahi. 

SIMMUN-4 

NULUN CHUNGNEIJANG M.C. MARY KOM 

Lienkhopao Thangjom 


Thumapui: 

Nulun Chungneijang hih Pu Tonpa leh Soneikham chanu 
thum laka a upapen ahi a, amah hih Tarik 01.03.1983 nin 
Churachandpur District a Kangathei khuo ah ana pieng hi. 

Chungneijang neulai: 

Nulun Chungneijang hih aneulai apatin kichepna leh guolsiek 
chuom chuom ah ana lunglut a, lawi le guol le, numei lam sangin, 
pasal tawh ana kipawl zawuhi. Khuosung hileh, khuo pam hileh 
School hileh, guolsiek a a telna pahwt a, kipahman muhloh hun 
nan neikha puoi. Van leh, numei vsa sangin, pasal van in akivan 
mun awi. Guolsiek (Games and Sports) a alunglut beksek ziek 
hin, mi tamtak in maksak mah mah na ana nei ui. Kum 14 vel 
ahung tin in, guolsiek lama a gumpen Boxing ahin lunglutna ahun 
nei a, ainsung miten le athoh hizo diek ta puou hi. 

Manipur a aminthanna: 

5 th National Games a dinga Manipur mite a hung kisakkhawl 
niu apat hin, Chungneijang hinkhuo lamding ahung kihawng pan 
tai. 5th National Games a dinga ki-elna, adiek in Boxing a dingin, 
Chungneijang chun lawhtinna a hun neih tawh kitawn in, Mr. Dingko 
Singh, Manipur a dinga kuon, boxing champion khat mah chun, 
India leh International level a bxing champion a hung hih behlap 
leh, Nulun M.C.Mary Korn ding chun thatnawpna asusang chuom 
mah mah ta ahi. Zielai tak chun M.C.Mary Kom ding minthanna 
ahun galmuh pan tai. Kum 2000 May khan, Manipur in State 

Level Boxing Championship a ki-e!na ahun bawl ua, zie boxing 
championship a chun, M.C. Mary Korn hin Fly Weight Category ah 
Gold Medal ahun la pan tai. Zie thu hih Pu Tonpa (Chungneijang 
pa) hin Local Paper ah ana simdawk ta a, a chanun boxing a 
gold medal a muh chuh kipahpih sangin, Boxing chuh numei bawl 
dinga, adeihloh dan agenkhum zaw bawn hi. 

Nulun M.C. Mary Kom (Chungneijang) in pasal neita: 

M.C. Mary Kom hin Boxing lam ah nasatakin lunglutna ana 
nei ta mahleh, Boxing sanga a lunglut zawkna pasal feltak milun 
T. Onler Kom hih Delhi ah ava kimuhdawk a. Amau nih hih chung 
Pathien janggawp in 2005 March khan ana kicheng tau hi. Pasal 
aneih zawh hinle, a pasal tawh umkhawm manlo in, Asian Boxing 
Championship a tel dingin akuon ngal hi. A pasal Pu T. Onler inle 
a hetthiempih zel a, jie turn hinle kipahmah a hun laijel hi. Chun, 
M.C. Mary Kom hin 2015 kuma Yoga Festival a khan Dubai ah, 
Chief Guest in avapanga, amah jal in Manipur leh India minphatna 
avasiem hi. 

Pi M.C. Mary Kom minthannate (a kum dungzui in): 

Pi M.C. Mary Kom in minthanna chuom chuom State Level, 
National Level leh International Level a amuhte chuh, anuoia te 
hih ahi: 

1. Manipur State Women Boxing Championship, 

46 Kg. Category, May 2000 - Gold Medal 

2. First North East Open Women Boxing Championship, 

West Bengal, 11-12 Dec. 2000 - Gold Medal 

3. First Women Boxing Championship, 

Chennai 6-11 February 2001 - Gold Medal. 

4. 2nd Senior Women National Boxing Championship, 

New Delhi, 26-30 Dec. 2001 - Gold Medal. 

5. 32nd National Games, 

Hyderabad, 13-22 Dec. 2002 - Gold Medal 

6. National Women Sports Meet, 

New Delhi, 26-30 Dec. 2002 - Gold Medal. 

7. 3rd National Sr. Women Boxing Championship, 

Aizawl, 04-08 March, 2003 - Gold Medal. 

8. 4th National Sr. Women Boxing Championship, 

Gauhati, Assam, 24-28 Feb. 2004 - Gold Medal. 

9. 5th National Sr. Women Boxing Championship, 

Kerela, 26-30 Dec. 2004 - Gold Medal. 

10. 6th National Sr. Women Boxing Championship, 
Jamshedpur, 29th Nov. -3rd Dec.2005- Gold Medal. 

11. 9th National Sr. Women Boxing Championship, 

Agra, 02-07 Nov. 2008 - Gold Medal. 

12. Arjuna Sports Award, 2003 

13. Padmashree National Award, 2005 

14. People’s Choice Award (NETV), 2006. 

15. People of the Year Award, 2007 
(Limca Book of Records). 

16. Indian Red Heroes Award, 2007 
(CNN-IBN Reliance Industries Ltd.) 

17. The Youth Icon (PEPSI MTV) Awards, 2008. 

International Level a a minthannate: 

18. First World Women Boxing Championship, 

Pennsylvania, USA, 27th Nov. -1 st Dec. 2002 - Silver Medal. 

19. 2nd World Women Boxing Championship, 

Anl. Turkey, 19-28 Oct. 2002 - Gold Medal. 

20. Witch Cup Boxing Championship, 

Paes, Hungary, 27-31 Aug. 2002 - Gold Medal. 

21. 2nd Asian Women Boxing Championship, 

Hissar, India, 19-22 Nov. 2003-Gold Medal. 

22. Training -cum- Competition, 

Rome, Italy, 02-13 Sept. 2003 - Three Gold Medals. 

23. First Women Boxing Tournament, 

Tonsberg, Norway, 27 April - 02 May, 2004 - Gold Medal. 

24. 3rd Asian Women Boxing Championship, 

Taiwan, 05-12 Aug. 2005 - Gold Medal. 

25. 3rd World Women Boxing Championship, 

Podolsk, Russia, 26 Sept. - 02 Oct. 2005 
(Queen of the Ring) - Gold Medal. 

26. 4th World Women Boxing Championship, 

New Delhi, India 17-24 Nov. 2006 - Gold Medal. 

27. Venus Box Cup, Denmark, Dec. 2006 - Gold Medal. 

28. Asian Cadet Boxing Championship, 

Hanoi, Vietnam 10-18 June, 2006 - Gold Medal. 

29. 5th World Women Boxing Championship, 

Ningbo, China, 22-29 Nov. 2008 - Gold Medal. 

30. 4th Asian Women Boxing Championship, 

Gauhati, India 23-27 Sept. 2008 - Gold Medal. 

31. Commonwealth Games, London, 2012 - Bronze Medal. 

32. Asian Games, Indeon, 2014 - Gold Medal. 

Pi, M.C. Mary Kom hin minthanna kipahman Bronze Medal 
1 (khat); Silver Medal 2 (nih); Gold Medal 25 (Sawmnih leh nga) 
leh Award sang tak tak 6 (gup) ana sang hi. Zie ban a chun, 
Manipur Government in MPS (Manipur Police Service) Senior 
Grade, Superintendent of Police (Sports) a pieu hi. Zie ban a 

chun, Government chuom apat in sum Crore thum (Lakh zathum) 
lam hiel le piek ahi. Chun, 2015 kuma Saudi Arabia khuopi a Yoga 
festival a khan Chief Guest in ava pang hi. Zie thu ahin, India gam 
leh Manipur a suminthang mah mah hi. 

Pi, M.C. Mary Korn hin minlopi chuom chuom a muhna lak ah- 

1. Manipur Police Service Grade II, Superintendent of Police 
(Sports) 

2. Queen of the Ring 

3. Boxing Academy, Imphal West 

4. Most inspirational mother (Global) 

5. M.C. Mary Korn film (by Priyanka Chopra) 

6. Monetary Award of more than three crores 

Zie tawbang lawhtitna hih kipahman, Gangte Literature 
Society, Manipur President in kipahpihna lehkha thumvei ana thak 
a, Local papers leh State Newspapers ah a hun suoh chiet ui. 

Dawtnate: 

1. Pi M.C. Mary Korn hin, Bronze Medal bangzah amu? 

2. Pi M.C. Mary Korn hin Silver Medal bangzah a mu? 

3. Pi M.C. Mary Kom hin Gold Medal bangzah a mu? 

4. Numei Boxing Champion hina mu tampen khat min gen ah. 

5. World Women Boxing Championship ah “Queen of the Ring” 
min pieka urn numei boxer khat min gen ah. 

SI MM UN - 5 

DIEGO MARADONA CHANCHIN 

Lienkhopao Thangjom 


Thupatna: 

Khawvel in Maradona tih a I hetchiet uh, a chanchin neukhat 
a nuoi a bang hin sutkhawm hitiu. 

A neulai thu: 

Naupang Maradona hih October 30, 1960 kum in, Lanus 
Buenos Aires Corrientes Province, Argentina ah ana pieng hi. 
Amah hih, Diego Armando Maradona Chitoro leh Dalma Salvador 
a France Dona Tapta chapa thumte laka a upapen ahi a, pienpih 
numei thum tawh unau gup ahiu hi. Chun, a pienpih pasal dangte 
cheng chule professional football player ngen ahiu hi. Chun, 
Maradona min tawn chuh Diego Armando Maradona Franco ahi. 
Maradona neulai hin, mi gimtheitak insung ana hiu a, mun tin ah 
ana kichawn viel viel ui. 

Chun, Esquina a patin, Buenos Aires ah akichawn lut ua, 
kim 8 a tin kum in “Estrella Roja” club ah akichiem pan ngal hi. Zie 
club a apanlai chun, football a peklai tak chun, Argentina gama 
talent scout team in avamu dawk u a, thiem a sak bek ziekun, 
“Los Cebollitas” kiti Buenos Aires a Argentina juniors club ten a 
chaw dawk ngal ui. 1976-1982 sung hin, 167 vei akichiepna ah 
goals 115 ana khum hi. Zie hih Estrella Roja club a record-te tel 
nailo ahi. 1981 kumtawp lam in Boca Juniors ana zawm hi. Amah 
hih kum 12 mi chauh a hinalai a, Boca Juniors-te hin transfer fee 
million pound khat ana piekuh ahi. Chun, 1982 kum khan first 
division league championship medal ala pan ngal hi. 

Maradona hih naupang cha himah !ele piting kichiemte sang 
in mi pahchak a changjawi. Kum 16 atin kum chun, Argentina 
National Junior team ah captain dinga guot ahitai. 

Barcelona club a apanna: 

1982 kum hin, Maradona hih Barcelona club ah a lut a, zie 
a a lutna ahin 5 million pound a mu a, khawvel a record laka 
asangpen ahi. Maradona thiem dan chuh football a hawih/taihpih 
tieng leh, a football chuh akengmuk a kikhiot den guol in a bek ten 
ten mai sek hi. A team member dangte chunle maksa tak in a gal 
etmai sek ui. Athiemdan chuh et chim theih loh ahi. Zieziekchun, 
1982 kum khan transfer fee 5 million pound kilak in Barcelona 
club ah a lut tai. Zie chuh world record ahi. Chun, 1983 kum khan 
Copa del Rey, Spain National Cup competition ah Real Madrid 
zovin championship hihna a chang ui. 

Chun, Spanish Super Cup tournament ah Athletic Bilbao 
zovin champion a hizawm ui. Chun, Maradona hin radona hin 
games 58 ah goal 38 a khum hi. Barcelona club President tawh a 
kituok loh ziek un Napoli club ah a lutsan kittai kittai. 

Napoli club a akichawn thu: 

Napoli club hih Italy club laka athupipen ahi. Zie a, a transfer 
fee 6.9 million pound hih khawvel a record sangpen ahi. Napoli 
a, a lutni hin, Italy mipi 75,000 ten, Stadio San Paolo stadium an 
ana vaidawn u a, zie chu le Sports Writer David Goldblatt gendan 
in, khawvel a thi! umkhalo ahi tin a gen hi. Zie ni chun, local news 
paperte chun, Maradona hih Pathien in Italy-te vangphatna dinga 
a hun sawl uh ahi, a ti hiel ui. Maradona Napoli club a a lutma 

chun, Italy football chuh AC Milan, Juventus, Inter Milan lah AS 
Roma clubte hanta ngen ana hi. 

Maradona alut a pat chun, clubte “Star” ahi pai ngal hi. 
Maradona lut phet chun, Napoli club chuh, Italy sung chauh hilo 
in, khawvel a club minthang pen ahung hitai. 

Italian Serie A: 

Italian Championship 1986-1987,1987-1988,1988-1989 ah 
championship a hunla zawm zung zung u a, zie ban a chun, Copa 
Italia 1989, UEFA Cup 1989, Italian Super Cup 1990 tournaments 
ahin Championship a hun la vek ui. Zie hun sung hin goal 115 
ana khum hi. Chun, Sevilla club (Spain), Newell’s Old Boys, Boca 
Juniors Club-te ahin le 1993 leh 1995in ana kichiem hi. 

International Career: 

Argentina National team ah, 91 vei ana panna ah goal 34 ana 
khum hi. Kum 18 a tin, 1977 kum in, World Youth Championship 
chuh Argentina ten a lau a, Maradona chuh Star of the Tournament 
min lopi piek ahi. Zie tournament a chun Soviet Union chuh 
3-1 in a zo ui. 1979 kum in, Senior International Championship 
tournament a Scotland team chuh 3-1 in a zo kit ui. 

Chun, zie tournament a chun, Maradona chuh Golden Ball 
award piek ahi. Chun, 1979, 1896 kumte ahin FIFA U-20 World 
Cup leh FIFA World Cup Best Player Award piek ahi bawk hi. 
Chun, 1990 kuma World Cup tournament akhan Argentina 
National team Captain in ana pang hi. Maradona Clubs, National 
leh International level a, apachannate leh FIFA ten a piekuh min 
lopi “The Greatest” khah gen khamtak a ting hi. Chun, Clubte leh 
FIFA tournament a a minthannate khah a nuoia bang hih ahi. 

Anaupan lai thu: 

A naupan lai in: 

1. 1968-1969 kum in Estrella Roja Club, 

2. 1970-1974 kum in Los Cebollitas Club, 

3. 1975-1976 kum in Argentinos Juniors Club ah ana kichiem a. 
1968-1975 sung hin 96 vei ana kichepna ah goal 110 ana khum hi. 

Senior Careers: 

1. 1976-1981 sung hin Argentinos Juniors ah ana kichiem hi. 

2. 1981-1982 sung hin Boca Juniors ana kichiem hi. 

3. 1982-1984 sung hin Barcelona (Spain) ah ana kichiem hi. 

4. 1984-1991 sung hin Napoli (Italy) ah ana kichiem hi. 

5. 1992-1993 sung hin Sevilla (Italy) ah ana kichiem hi. 

6. 1993-1994 sung hin Newell’s Old Boys ah ana kichiem hi. 

7.1995-1997 sung hin Boca Juniors ah ana kichiem a, 1968-1997 
sung hin 750 vei a kichiem a, goal 416 ana khum hi. 

National Teams: 

1. 1977-1979 hin Argentina U-20 ah ana kichiem hi. 

2. 1977-1994 hin Argentina National Team ah ana kichiem hi. 

World Cup a ana panna te: 1982, 1986, 1990, 1994. 

Minthanna leh chawihsanna a channate: 

1. Argentina Primera Division Top Scorer Awards: Metropolitans 
1978 & 1979. 

2. Argentina National Awards: (Metropolitans_ 1979; 1980. 

3. FIFA World Youth Championship Golden Ball award - 1979 

4. FIFA World Youth Championship Silver Shoe Award - 1980. 

5. Argentina Football Writers Footballer of the Year Awards - 
1979; 1980; 1981; 1986. 

6. FIFA\A/or!d Player of the Year (Guerin Sportive) Award - 1979. 

7. South American Footballer of the Year Awards - 1979; 1980. 

8. Olympia de Oro Awards - 1979; 1986 

9. Guerin d’ore (Serie A) Footballer of the Year Award - 1985. 

10. Onze de Bronze Awards - 1985; 1986; 1987; 1988. 

11. FIFA World Cup Golden Ball Award - 1986. 

12. FIFA World Cup Silver Shoe Award - 1986 

13. FIFA World Cup most Assistants Award - 1986. 

14. FIFA World Cup All Star Team Award - 1986; 1990. 

15. L’E Quipe Championship of the Champions Award - 1996. 

16. United Press International Athlete of the Year Award - 1986. 

17. FIFA World Soccer Awards Player of the Year Award - 1986. 

18. South American Player of the Year Award (Unofficial Award) 
1986; 1989; 1990; 1992. 

19. Cape Cannoiere Series A Top Scorer of the Year Award - 
1987; 1988. 

20. Copa Italia Top Scorer of the Year Awards - 1987; 1988. 

21. FIFA World Cup Bronze Ball Award — 1990. 

22. Onze D’or Top player of the Year for Onze Mondial French 
News Paper Award - 1994. 

23. FIFA World Cup All Time Team Award - 1994. 

24. Ballon d’or for Services to Football (France Football Award - 
1996. 

25. World Team of the 20th Century Award - 1998. 

26. FIFA World Soccer the Greatest Players of the 20th Century 
Award - 1999. 

27. Argentina Sports Writers’ Sportsman of the Century Award -1999. 

28. Marca Leyenda Award - 1999. 

29. Number 10 (Retired) Napoli Football Team for his contribution 
of the Club Award - 2000. 

30. FIFA Player of the Century Award - 2000. 

31. FIFA World Cup Goal of the Century Award - 1986; 2002. 

32. FIFA World Cup Dream Team Award - 2002. 

33. FIFA 100 Greatest Living Footballers Award - 2004. 

34. Argentina Senate “Domigo Faustino Sarmiemto” In Recognition 
for life Time Achievement Award ~ 2005. 

35. World Soccer Greatest XI of all time Award - 2013. 

36. Napoli Club All Time Top Scorer Award - 2013. 

Dawtnate: 

1. Maradona min hih atung kei in zik ah. 

2. Maradona Football Club a ana panna cheng jik ah. 

3. Maradona minthanna Awards thupi nasak diek te 10 jik ah. 

4. Maradona hin bangzieka Football kichiem zawm thei talo ahi? 

5. Maradona Football thiem nasak dan jik ah. 

SEMMUN-6 

KILAKSAWN THEIHLOH NATNATE 

(NON-COMMUNICABLE DISEASES) 

Dr. S. David Dangte 

Natna hih I hetsau guol in, chi tamtak aum hi. Zie natnate 
chuh kikaihsawn theih leh kikaihsawn theihloh natna aum hi. 

1. Coronary Heart Diseases: 

Zie natna hi I lungchang in thildang bang ahim zieka, thisan 
amuh ding bang amuhloh ziek ahi deuh pen hi. Anuoi akigente 
ziek hin zie natna hih ahung kipan thei hi: 

a) Kum upat ziek, 

b) Khanggui a chieh sawn, 

c) Dumziel chep ziek, 

d) Taksa thau taluo, 

e) Zunthum neih ziek, 

f) Tha awl takluot ziekte, 

g) Lunggimna hau, 

h) Taksa leh lungthim chawl taluo, zie haw ziek hin luchang natna 
a hung kipan nuom hi. 

Natna kilat dante: 

a) Awmna, awm chunglam pangna, 

b) Lungphutdan kituoklo, 

c) Hatsam, a hu tawm, 

d) Thakhata thiphutte cheng khuh zie natna ziek hih ahi deuh hi. 

2. Thisan sang (High Blood Pressure): 

Thisan kikapdan hih, a vantang in 120/80 mm Hg ahi. Hilele 

zie hih ! kum !eh ! taksa a kibatloh bangin akibang suokkei thei khel 
puoi.Avantang in vang zie chuh ahi deuh pen hi. Blood Pressuer 
(thisan kikap) dan hin I taksa chung ah sietna tamtak a tun thei hi. 
Zie lak a chun, thigui leh kal (kidney) a Susie nuom diek hi. 

Akilat dante: 

a) Lungvai 

b) Luchangna 

c) Lungphu kin (hat) 

d) Um nuomlo, 

e) Luoksuok. 

f) Luonuom, 

g) Zeng. 

3. Pukphut (Stroke): 

Zie natna hih thuok sunga thil chi thum aum tieng leh atung 
sek hi. Zie chi thumte chuh: 

a) Thuoka thigui lut pen aneu ziek, 

b) Thisan aluon dingbanga aluon theihloh ziek, 

c) Thigui apuokkek ziek ahi deuh pen sek hi. 

Zie natna kilatdan chuh: 

a) Khuo helo a puk phut, 

b) Pau haksa sakna, 

c) Khut leh keng zawi, 

d) Khuo hetna buoi, 

e) Taksa kimkhat zeng, leh 

f) Kengte nih zeng. Zie haw hih ahi deuh pen sek hi. 

4. Cancer (Malignancy): 

Zie natna sunga cell te haw apund ing dan sanga. punhat 
zieka kipan sek ahi. Cancer hih I taksa chung mun chuom chuom 
ah aum thei hi. A umnawp diekna munte chuh: 

a) Chuop (lungs) 

b) Nawi (Breast) 

c) Gawl (Throat) 

d) Guhte (Bones) 

e) Bupi (Stomach) 

f) Naubu (Uterus) 

g) Zunbu (Urinary bladder) 

h) Gilzang (intestine) 

i) Kam (Mouth) 

j) Thisan (Blood) ahi pen hi 

Zie natna kilatdante chuh: 

a) Nawia abawk um 

b) Thitha melchik hung lien deuh deuh 

c) Dailen kituplo zing zieng 

d) Hun sawtpi aw heuzing zieng 

e) Hun sawtpi khuh khuh zieng 

f) Numei thineih tam taluo ahim, kituplo zing zieng 

g) Tibawk ahim meima dam theilo 

h) Agikna kiem deuh deuh zieng 

Achunga kigente hih zie natna hetna chuh ahi pen hi. 

5. Zunthum (Diabetis Mellitus): 

Zie natna hih, I taksa leh I thisan a thum lampang (glucose/ 
sugar) a tam ding khel a, a tam tieng leh, zie natna hih ahung 
kipan thei hi.Zie natna hih thil tamtak, chi chuom chuom ziekin 
akipan thei hi. I thisan a insulin (Glucose/sugar) suniem ding pen 
khah a kisiem ding banga akisiem theihloh tieng leh, zie natna hih 
akipan sek hi. Zie natna hin lungchang, thazung, kal leh mit lam 
na tiengin asusie thei hi. 

Akilat dante: 

a) Dangchak mun 

b) Zunsuok mun 

c) Gilkiel vak, ahi a, asukdam dan ding chuh insulin leh damdawi, 
lo theimte gen banga nek leh kap ding ahi 

Dawtnate: 

1. Natna kilaksawn theihlohte chuh bang bang ahi? 

2. Lungchang natna hettheihna 5 gen ah. 

3. Thisan sang kilatnate 5 gen ah. 

4. Cancer natna het theihnate 5 gen ah. 

5. Zunthum vei natna hettheihnate 3 gen ah. 

SIMMUN-7 

NUHPI NATNA (TUBERCULOSIS) LEH A ETKAWL DAN 

Dr. David Gangte, M.D. 

Tulai a “Tuberculosis” (T.B.) tia kihe natna lauhum tak hih 
“Phthesis Pulmonalis” tin le akihei. Zie natna hih Gangte pau in 
“Nuhpi natna” aki tii. 

1. Natna kikaih dan: 

Zie natna hih lauhum tak leh kilaksawn leh kikaih baih 
taka hi a, kikaihna leh kilaksawnna chuh - annek, tuidawn, hu, 
huih, kichawp (kiss), numei-pasal kipawl (sex), kuolkhawmna leh 
puonsilh kikawpnate hih kikaihsawnna pipen ahi. 

2. Natna chuk nawpna munte: 

Zie natna hih abik in, chuop (lungs) ahin a chunuom deuh 
pen a, mahleh mun dang a le a chu theitho hi. Zie chuh “Pulmonary 
Tuberculosis” kiti pen chuh ahi. Chun, zie chuh “Extrapulmonary 
T.B.” le akitii. 

Etsakna: Thagui kigawp khawmna (central nerve system), zun 
thaknagui (genito-urinary system), leh guh leh chang kisuktuohnate 
(bones and joints), hile a sukha thei hi. A chunga kigente thagui 
kigawpnate hile asukha khawm zieng thei gel hi. Chun, T.B. natna 
hih I kiven thiemloh leh thihzieng theihna ahi a, I kiven thiemleh 
damzieng theih ahi. Chun, T.B. veite hih azendam a hakna ziek le 
a um hi. Zunthum veite hih a sukdam ahak chuom mah mah hi. 
Chun, T.B. veite hin anpha, ancheh lohing leh sameh a nek zing 
uh angai a, mahleh, zie chuh mi neizo, mi tha-awlte ding in baih 




CLASS X COURSE BOOKlZILLAI I AMHIIHBH 


mahleh, mineilahte ding in thil baih ahi puoi. Chun, sa lak a!e, 
Vawksa, Uisa haw hih T.B. tawh aki haw diek hi. Chun, zudawn 
mite vang hih a zendam a haksa chuom mah mah hi. T.B. a pat 
kiven dan ding chuh, Doctor thiemte (Physicians) thu mawp zuih 
zing a ngai hi. Chun, mi pil deuh, kipaktheite leh, lungkham baihte 
kal hile, gen ngiel a urn hi. Thasie baih, lauthawng baih, kahneh 
deuh leh lungneu, lungdawng deuhte hin, a thuok lah diek ui. 

3. T.B. natna hetsawk theihnate: 

Zie Tuberculosis (nuhpi natna) hetdawk theihna chuh: 

1) Khuh sawt (chronic cough) 

2) Khaksawh a thisan tel 

3) Khawsik (fever) 

4) Jan leh khawsa-ul pawt (night sweating) 

5) Taksa kiem (loss of weight). Zie haw hih ahi deuh pen hi. 

4. Natna matdawk (hetdawk dan): 

1) Lo thiemte ki etsak ding, 

2) X-Ray lak ding, 

3) Zun leh ek, thisan, 

4) Vun etna a et ding. 

5. A sukdam dan ding: 

1) Lothiemte (Doctor te) gen dan a damdawi nek ding, 

2) Anpha nek ding, 

3) Damdawi nikhat le chawl lova nekding, 

4) Zu dawn loh ding, 

5) Vawksa nek loh ding. 

Dawtnate: 

1. T.B. natna hih Gangte pau in bang akiti? 

2. T.B.natna kikaihsawnnate chuh bang bang ahi? 

3. T.B. natna chuh taksa chung ah khawimun mun ah achu nuom 
deuh pen hi? 

4. T.B. natna hetdawk theihnate chuh bang bang ahi? 

5. T.B. natna sudam theite chuh kuo ahiu hi? 

SIMMUN-8 

INDIA (BHARAT) 

Lunzamang Thangjom 

I chennau gam hih India (Bharat) a kitii. Hindute leh Muslimte 
hih India gam a dinga nam lien gel ahiu hi. Amau hih India thusim 
a chun a kituokloh nau leh akigalnau mun tamtak ah muh ahi. 
Zie zinglai chun sapte (mikangte) India gam ah ahunglut ua, kum 
tamtak ana um ui. 

India gam hih bangkim ah ana hausa mah mah a, gam 
chuom a miten a awtcha thei mah mah ui. Zieziekchun, khawvel 
a nam chengin sumkawlveina dingin a deih mah mah ua, hung le 
ahung lut sek ui. A gam ahin, gamlak a thil a pawt a, lei sung apat 
hinle thil mantam, suongmantam chi chuom chuom apawt tarn 
mah mah hi. 

India gama sapkangte sumkawlvei pawl chuh East India 
Company akitii. 1600 A.D. kum khan, England Lengnu Elizabeth 
apat in India sunga sumkawlveina ding phalna ahun kilak ua, 
sumkawlvei dingin dettak in a um tau hi. Zielai chun Robert Clive 
hih 1725 kuma India gama British gam ana phutdawkpa, East 
India Company hun sulien pen khat ana hi. Amah hih sepaih 
Officer lien khat le ana hi a, gal tamtak ana do a, ana zopa ahi. 
Chun, amah hih 1753 kum in galhat hihna minlopi piek a aumlai in 
England ah National Hero hihna min tawh akilehkit tai. Zie hunlai 
chun East India Company chuh India chunga vaihawm in ahung 
pang tau hi. 

India mite chuh amau gama midang suok ahih dan uh ahun 
hetphet uchun England vaihawmna chuh ahun do pan tau a. Helna 

chi chuom chuom a hun pau tau hi. 1857 kum khan India sepaihte 
leh British sepaihte chuh akido tau a. British sepaih ten a zawh 
ziek un, a lal kit mai tau hi. Zie apat chun India lamkaite - Mohanda 
Karamchand Gandhi, Pandit Jawaharlal Nehru, Subhas Chandra 
Bose, lawi hin theihtawp ahun suoh ua,1885 kum in Congress 
movement ahun pan ua, tamtak in khut a thuok ua, tamtak Jail a 
khum ahiu a, tamtak in a thihlawh ui. England mipite chuh na gam 
u ah kichieh un, India pawtsan un, tin ana kiko ui. 

Hailo tawpa helna a bawl tak ziek uchun, English vaihawmte 
chunle a do thei diekta puou hi. British Parliament inle India mipite 
helna chuh ahun pawmpih mai tau hi. Zieziekchun, Thajing 15, 
1947 nin India mipiten India zalenna chuh amu khawng tau hi. 

1947 kum apat chun India sunga Vaihawmna chuh Political 
Party chuom chuom in ahun bawl tau hi. Kum 60 val kivaihawmna 
ahin Congress Party vaihawmna hih kum 40 sanga tarn ahi tai. 

Tuhin, May 2014 a pat khan Central ah Government a hung 
kithenga, lamtin ah nasep dan bangkim a hung kitheng zung 
zung hi. Prime Minister Narendra Modi Government hin bangtin 
na a hunsem ding urn tih ana enthai tiu. 2015 kumbul a pat khan 
khantohna chi chuom chuom (social security) a hung urn pan hi. 

1. Acche din: 

Gandhi Jayanti India sukthiengtho ni a mat ahi. Zie chuh 
Swaceh Bharat akitii. Zie programme jiek hin, India pumpi 
sukthiengtho ding nasep a hung kipantai. 

2. Pradhan Mantri Jan Dhan Yojana: 

Zie min mang hin, India mi in cheng ah zero balance in bank 
account a hawn theih a, sum nuoi khat/nuoi nih muh theih ahitai. 

3. Four Year Under-Graduate: (Zie programme hih gamdangten 
le ana zuihnau a sawttai) 

4. Niti Aayog: 

Zie hih masanga Planning Commission ana kiti khah ahi. 
Prime Minister Chairman ahihziekin, sum thanghuoi urn thei talo 
ding, nasepna sum him him chuh mipi kawm tung tei tei ding 
ahitai. 

5. Good and Service Tax (GST): 

Zie dan durigzui hin, tax lam a sum chieh diklo um theitalo 
ding ahi. 

-■ nriahatma Gandhi National Rural Employment Guarantee 
Scheme: 

Zie dan hih a siemphau a, mipin a phatchuom pihna ding u 
a siemphat ahitai. 

7. One Rank One Position: 

Defence forces lam a rank kibang cheng sum muh kibang 
kiti dan a hun puodawk kit u a, sepaihte ding in hung pha mah 
mah ding ahi. 

8. Clean Ganga: 

Zie programme dungzui hin Ganga lui tui sukthienna nasep 
a kipantai. Mi tamtak in na sepna amuh ding ban u ah Ganga lui 
chunga lei tamtak a hung kidawh tieng leh, mi chen theihlohna 
gam cheng chen theihna hung hita ding ahi. 

9. Gam danga India thienglo kiselte lakkit ding thu: 

Zie hih Special Investigation teamte khut a piek ahi. Tuhin, 

gam dang banks a sum gukte hawl dan ding leh lakkit dan ding 
ngaihtuoh lai ahi. 

10. Foreign Policy: 

Gam dangte tawh India kal thute siemphat ding ngaihtuohna 
ziekin Modi Government hin, kumkhat N.D.A. vaihawm sung hin 
gam 18 val a tawh a, gam dangte tawh kizawpna phazaw siem 
ahitai. 

11. Uniform Civil Court: 

Modi Government thil khat chuh, kivaihawmna dan him him 
chuh, gam dangte tawh a theih chana kibat sak ding tih ahi. 

12. Sum lama masawnna: 

Modi Government a hun din kumkhat sung hin, India chun 
sum lam ah masawnna nasa takin a hun neitai. 

13. Aadhar Card Number: 

Aadhar card number i neih chiet tak ziekun, thil bangkim 
ah kikhuol chil a nuomtai. Mi hetloh ding in bank account hawng 
leng le bank account hawnna cheng a Aadhar card number chun 
i jougen, genlang zieng hi. 

14. PaHal Yojana: 

Tuhin, (LPG) gas i lak tieng uleh aman i pieu a, zie sum lak 
a chun, government in a kim khat ahim chuh i bank account u ah 
eina khumsak jel ui tih I he chiet ui. 

15. Juvenile Justice Act: 

Zie hih, numei, naupang chunga tatsietna venna ding dan 
ahi. Zie dungzui hin, numei naupang venbitna ding dan pha 
siemsak i hi tau hi. 

16. Amendment Bill for adoption procedures for orphaned, 
abandoned and surrendered children siem ahi a, zie dan mang 
hin, nulo-palote leh naupang leh nausen kipaihmangte laka vakna 
ding lampi siem ahitai. 

17. Jan Suraksha: 

Pradhan Mantri Suraksha Bima Yojana: Zie dungzui hin, 
i bank account a tha cheng leh cheng khat i va khum leh Life 
Insurance Corporation ngailova, thihna i tuok tieng cheng nuoi nih 
muh theih ahi. Mi kum 18-70 kikal a mite ding ahi. 

18. Pradhan Mantri Jeevan Jyoti Beema Yojana: 

Zie dungzui hin mi kum 18-50 ten paisa 90 jel i bank account 
a i vakhum leh i thih tieng i nominee-ten cheng nuoi nih ana kilak 
ding uh ahi. 

19. Atal Pension Yojana: 

Zie scheme hih tha chenga Rs. 1000 - Rs. 5000 muh 
theihna ahi a, kum 60 I tin nunga muh ding ahi. Chun, kum 20 
Pension Contribution piek ding ahi a, kum 5 zawhleh zie pension 
chuh muhpat theih ahi. 

20. Sabka Saath Sabka Vikas: 

Mi gentheite, nu gentheite, chanu genthei thingtang mite 
damlo kietkawlna dinga panpihna ahi. 

21. Swachh Bharat Abhiyan: 

India sunga dailenbuk nei zolo te a dinga kum chenga nuoi 
600 toilet saksakna ding scheme ahi. 

Zie cheng tihloh hin le scheme tamtak gen nailoh aum hi. 

Dawtnate: 

1. India min dang na het leh gen ah. 

2. India sunga British te sumkawlvei pawl khan kum bangzah vai 
ana hawm u? 

3. India sunga helnate bawl lamkaite khah kuo kuo ahiu hi? 

4. India sunga Prime Minister pasal thupi nasakte min gen ah. 

5. India hin bangtika zalenna amuh ahim? 

6. India zalenna dinga theihtawp ana suoh lamkai thum min gen ah. 

7. Narendra Modi hih bangtik kum a Prime Minister hung hipan ahi? 

8. Modi Government in development scheme a hun bawlte 15 min 
gen ah. 

SIMM UN - 9 

KHAWLTHUOKNEI THU 
(COMPUTER) 

Lalzo Thangjom 

Tulai hin, malai sangin, thilmak tamtak ahung kisiemdawk 
ta a. Malai a thil thupite leh thilmakte khah hetngilh ahi zo tai. 
Tulai hin khawlthuoknei hun a hung hita a. Khawlthuoknei hin 
hun chawmcha sung inle malai a hun sawt pipi ana kibawl thilte 
khah akzo zung zung mai hi. Khawlthuoknei panglo in bangmah 
akibawl thei ta puoi. Zieziekchun, mi chengin khawlthuoknei hih I 
hetvek ua, I bawl theih vek ding un deih aum tai. 

Zie banga thilpha “Khawlthuoknei” chuh bang ahi leh ? 
Khawlthuoknei chuh khawl matchak chi khat ahi. Zie khawl hih 
mikhat ahim nih ahim in etkawl a I deih deih sepdawk theih ahi. 
Zie khawlthuoknei hettheih thu hilhna hih Programme (Software) 
akitii. Zie bei hin khawlthuoknei chun na asem thei puo a, nasep 
sakna ding chun a enkawl ding Operator ahim (Console) le angai hi. 

Khawlthuoknei hin makna chi ngak a nei a, ziete chuh : 

1) Kinna (Speed) 

2) Kituokna (Accuracy) 

3) Detna (Consistency) 

4) Khawlkhawm theihna (Storage capacity) leh 

5) Kitawltuok theihna (Flexibility) ahi. 

Khawlthuoknei hung um pat dan: 

Khawlthuoknei hung umpat dan thu hih sut ahih chun, malai 
mawlhkang leh suongchang a thil sim hunlai a khah pat ngai ding 

ahi. B.C.E. (Before common Era) 450 ve! khan thi! hisapna chikhat 
China gam ah siemdawk ana hi a. Zie thil hisapna chuh Abacus 
Soroban akitii. 

Chun, 1617 C.E. (Common Era kum khan, Scotland mi, 
John Napier in Logarithms kiti thil hisapna khawl khat ahun 
siemdawk kit hi. 1642 kum khan French mi Blaise Pascal in 
Pascalian Calculator kiti khat ahun siemdawk kit hi. , 1671 kum 
khan German mi, Gotfried Leibnitz in Arithmetic Replica kiti ahun 
siemdawk kit hi. Chun, 1802-1804 sung khan French mi Marie 
Jacfuard in hisapna khawl van chi chuom chuom tamtak ahun 
siemdawk kit hi. 

Chun, 1922 kum khan British mi Charles Babbage in 
khawlthuoknei masapen ahun siemdawk kit hi. Zie khawlthuoknei 
min chuh “Difference Engine” kiti ahi. Zieziekchun, amah min 
chuh Father of Computer ti a het ahi tai. Amah hih Cambridge 
University a Professor minthang pen ahi. 

Chun, 1944 kum khan Professor Howard H. Aiken chun 
Electrical Computer masapen Mark 1 kiti khat ahun siemdawk 
kit hi. Chun, 1946 kum khan Electronic Computer kiti khat ahun 
siemdawk kit hi. 

Chun, khawlthuoknei khang hih 1957 kum in akipan a, 1984 
kum khan Khawlthuoknei khang lina a tawp a, zie kum mah chun 
khawlthuoknei khang ngana chuh akipan hi. 

Khawlthuoknei letdan leh a thilhihtheihna chuh mun li in 
akikhen a, zie chuh anuoia bang hih ahi: 

1. Micro Computer (Computer neu & sumlut lohna) 

2. Mini Computer (Computer lailak & Power storage) 

3. Main Frame Computer (Computer lien & sumlutna) 

4. Super Computer (Computer thupi) 

Computer hih a thiem dan leh ana sep theih dan in chi thum 
in akikhen a, zie te chuh : 

1. Digital Computer 

2. Analog Computer, leh 

3. Hybrid Computer ahiu hi. 

Dawtnate: 

1. Khawlthuoknei maknate chi 5 gen ah. 

2. Khawlthuoknei thu a B.C.E.450, 1617, 1671, 1902-1904, 1922, 
1944 leh 1946 kumte hih a pawimawhna bang bang ahi? 

3. Difference Engine kiti hih kuo siemdawk ahi? 

4. Electrical Computer kiti hih kuo siemdawk ahi? 

5. Khawlthuoknei thiem dan & chan-gan dan thu ah Computer hih 
chithum in akikhen a, zie chi thumte chuh bang bang ahi? 

SIMMUN-10 

HA LEH KAMSUNG HISELNA 

Dr. (Mrs) K. Rita Gangte, BDS 


HA HUNGKEH PAT DAN: 

Mihingte ha hih chinih in a khentheih a, amau haw 
chuh Naupang lamha (Deciduous/milk teeth) leh piting hatak 
(Permanent teeth) ahiu. Lamha chuh avek in 20 ahi a, hatak chuh 
32 (ha khawn 4 kek khelkhellote ding chun 28 chuh atinga ngaih 
ahi. Nau piengtung khuh habeiin ahung pieng a, tha gup in lamha 
ahung kek pan a, zie chuh hatu/hamai (incisor) a nuoilam ahi. Tha 
sagih leh kimvel leh a chung lam ahung kek kit hi. Tichun aban 
ban in lamha cheng chuh tha 20/30 in a kek suok zo a, abawn in 
20 ahi. A detloh ziek in a guh toh akimat loh chun lakdawk ngai 
ahi. Kum 3 apat kum 6 kikal chuh angai in aum hi. Abal hun le 
hinailo a kek ding cheng le kek zo ta ahi. Kum gup apat chuh 
naupang lamha haw awl awl in hamai/hatu haw ahung lawng pan 
a hatak haw ahun suon vek sek hi. Kum gup zawh chun hatak 
(Permanent teeth) khat ahung kek pan a, zie chuh Hapi (first 
molar) ahi. Lamha ahung lawn phat leh I bawh vakloh chun ahung 
kek thuoh a, sawi veu vo in ahung kek sek hi. Halui in amun 
aluoh sawt takluot tieng leh athak in mun anei paw a, akawm naih 
a ahung kek sek hi. Ha hih akeh hun akibang chiet puo a, mi a 
chuom dungzui in akeh hunle a chuom hi. Anuoi a guol hih akeh 
pat hun tangpi chuh ahi. 

LAMHA (MILK TEETH/DECIDUOUS TEETH) KHA NUOILAM: 
HA MIN A KEH HUN 

Hatulien (Central Incisor) Tha 6 

Hatuneu (Lateral incisor) Tha 7-8 kikal 

Uiha (canine) Tha 16-20 kikal 

Hatpi masazaw (1st molar) Tha 12-16 kikal 
Hatpi nihna (2nd molar) Tha 20-30 kikal 

LAMHA KHA CHUNG LAM: 

HA MIN A KEH HUN 

Hatulien Tha 7 leh akim 


Hatuneu 

Uiha 

Hapi masazaw 
Hatpi nihna 


Tha 8 

Tha 16-20 kikal 
Tha 12-16 kikal 
Tha 20-30 kikal 


HATAK/PITING HA (PERMANENT TEETH / SUCCEDANEOUS) 
KHA NUOILAM: 

HA MIN A KEH HUN 


Hatulien (Central Incisor) 

Hatuneu (Lateral incisor) 

Uiha (canine) 

Hatpineu masazaw (1st Pre-molar) 
Hapi neu nihna (2nd pre-molar) 
Hapilien masapen (1st molar) 
Hapilien nihna (2nd molar) 


Kum 6-7 kikal 
Kum 7-8 kikal 
Kum 9-10 kikal 
Kum 10-13 kikal 
Kum 11-12 kikal 
Kum 6-7 kikal 
Kum 11-13 kikal 


Hapi thumna/Hakhawn (3rd molar/wisdom/tooth) Kum 17-21 kikal 


HATAK/PITING (PERMANENT TEETH) KHA CHUNGLAM 
HA MIN A KEH HUN 


Hatulien 

Hatuneu 

Uiha 

Hapi neu masazaw 
Hapi neunihna 


Kum 7-8 kikal 
Kum 8-9 kikal 
Kum 11-12 kikal 
Kum 10-11 kikal 
Kum 10-12 kikal 



Hapilien masapen 
Hapi lien nihna 
Hapilien thumna 

Kum 6-7 kika! 

Kum 12-13 kila 
Kum 17-21 kikal 

HA KISIEM DAN (STRUCTURE): 

1. Enamel: Ha thuoh paw nung pen, atak na mun chuh Enamel akiti. 

2. Dentine: Hathuoh nihna Enamel nuoi a um chuh dentine akiti 
a, Enamel sangin a dawng/ngek zaw deuh hi. 

3. Pulp: A thuoh sungnung pen chuh pulpi akiti a, zie mun pulp hi 
a dawng (ngek) mah mah a, thisan tawh akimat tai. 

4. Root: Zie a chung a cheng ban chun a zung (root) leh atuomtu 
aum a, zie chuh cementum akitii. 

Achung Ha thuoh umdan haw hetchien chun, ha leh 
kamsung natdante leh kiven pawimawh dan te hetbeh theih ahi. 

HA PAWIMAWHNA LEH PHATCHUOMNA: 

1. THIL NEKNA: Mihing a dingin Ha hih a pawimawh mah mah 
hi. I sunga I thil nekte suknawina lampang (digestion process) 
ading a matchak masapen chuh ahi. Micheng in I hetsau mah 
bangin I thilnek teu apat a, antha (calories), vitamins leh minerals 
haw taksan amuh theihna ding chun anawi/amin angai hi. Ha 
hawihlote chuh amin/anawizo puo a vitamin leh antha amuh ding 
bang in a taksau in amu thei puoi. Zieziekchun a hunsawt dungzui 
in, a hetlohkal un natna chuom chuom a taksau ah atun lawh sek 
hi. Chuleh, alimna le a hethei puou a, a sung unle zawh anei puo 
a, gilnat lainat (indigestion) haw a tun sek hi. Ha beih ziek a I duh 
nek theih takloh chuh thilkhawk ahi. 

2. MEL PUTDAN HAWIHSAK (AESTHETICS): Ha hih ahung 
umloh tieng leh mel leh pangle angeina bang aputhei t apuo a, 

melsietak in aum sek hi. Mi melhawihpipi !e habei a aum chun 
abieng ahung thawp a, akha ahung chuol a, tichun ahunlo loin in 
asutek sek hi. Ha hawihtaka akim kei leh mi mel asu hawih a,a lim 
diktak le apawt hi. 


3. PAUDAN LEH AWSUOH: Ha ahung kimlch tisng leh paudan !e 
a fel thei puo a, thil lamdan le achien thei puoi. Hatu bang ahung 
ball eh lei lawh dan dingle ahaksa a, lei chuh adaltupen in apang 
sek hi. Ha aum loh leh Ha kal pouh ah lei chuh atang thei hi. 
Thugen lasak haw ahaksa a, mi a tawh akituok thei ta puo a, mi 


nuihzatbuk 


'.Hie Sum thei hi. 


HA LUNGNEK/HAMUOT (DENTAL CARIES): 

Ha kiti hih kamsung a urn, atak a tak, guh sanga le tak zawq 
ahi. Mahleh amuot thei hi. Ha hi sukthien zawhloh zieka hung na 
pan ahi. Kamsung athienloh (I thilnekte che/hal kamsunga umden 
haw) chun kamsunga Bactera kiti natna hik chikhat ana umsa 
haw chutawh kihel in thilthuk (acid) asuohsak a, tichun Ha ahun 
pet hawm sek hi. Ha thuoh (layer) achung lam akigen haw aban 
ban a ahung hawm (amuot/anat) dan vak en hi tiu. 

Enamel: Ha thuoh pawnungpen “Enamel” taklai chuh achunga 
kigen thilthuk (acid) chun avit/ane pan a, zie hin bangmah ati nai 
puoi. Zie hun hin kuoman aki hepha puoi. 

Dentine: Zie Ha taklai (Enamel) ahun peh hawm tieng bangmah 
I lawh loh chun ana muot sek pek a. Ha thuoh nihna (Dentine) 
ahun phasek hi. Tichun ahung zau pan ta a, avawt a he thei tai. 
Zie tieng hileh damdawi manga sukdam theih naklai ahi. Khutilo 
chun chuh suktan theih ahi ta puoi. 

Pulp: Zie achunga ! gen ahawm chuh I sukdam !oh chun achieh 
pai zel hi. Ha thuoh thum (pulp) or Ha ngek chuh asukha tai. Zie 
hin thisan kipiektuohnate (blood supply, nerve supply) aum ziek 
chun ahung hahnat tai. Zie Ha ngek (pulp) a hih thisan achieh 
loh chun Ha chuh athi ahi mai hi(Non-vital). Ahah nat tak ta leh 
khaguh, maiguh leh luchang ana khawm vek thei hi. Aha chule 
khawipen ahim ana pen chuh tih nasan het ahaksa thei hi. Etkawl 
hawih ahihloh chun natna deihum lo dangle akai thei hi. Hani a 
thipawt, hani a naipawt, kamsung namsie, leinat haw leh gawlnat 
hawle aum thei hi. 

Root (Ha zung): Zie hih a tawpna pen a tunna ahi. Ha thuoh 
thumna (Pulp) tieng tung ta khah chieh zel in a zung lak na tieng a 
va sukha tai. Tichun anai ahung um a, anat tawh kithuoh in thuok 
zawhloh tieng ina hung an sek hi. Zi ehun a hih bawh mailoh chuh 
ading dang aum ta puoi. 

HANI HUNG NATDAN: 

Ha I nawt thienloh chun, Ha chung ahin abal thil pan dikdiek 
(Dental Plague) hih Bacteria hik (kamsung a um sahik) hawn 
ahun siem ui. Zie tieng chuleh thilnek neng/nin haw abek baihlam 
mah mah a, ahung sawt tieng leh ahung tak sek hi. Ha leh Hanite 
ahun tuom a, ahung na sek hi. Chun, Hani ahung kawl a, athi leh 
anai (pus) a hung um sek hi. I sukthien a, I etkawl loh chun aguh 
le ahun sukha thei a, ha ahung lawng sek hi. Zie hih periodontitis/ 
Pyorrhoe akitii. 

HA LEH HANI (KAM) NATNATE VEN LEH ETKAWL DING DAN: 

Abul lam a I gentak guolin Ha leh hani, kamsungte natna 
haw hi I sukthien zawhloh ziek leh nekle chak ziek ahi tih I he taua, 

zieziekchun, Hanat kam nat a ! kiven theihna dingun thienthona 
dan leh nek le chak dinga pha huntieng gen hi tiu. 

1. Nikhat leh Ha a tawmpen a nihvei bek nawt zing ding ahi. A 
nawt hun chuh zingkal thawh, kuol masang leh ahih theih ham 
chun thilnek/dawn zawh (adiek in thilthum, thilnang I nek/I dawn 
zawh) a nawt aphai. Thilnang leh thilthum haw hi Ha chung ah a 
bek ut diek a, zie guol a thilthum ne munte Ha chuh ana/amuot 
nuom diek hi. 

2. Ha nawt dan (Brushing technique) hi micheng in hetchiet dinga 
phataka khat ahi. Ha a chunglam I nawt tieng leh anuoilam a 
getsuk thawh ding ahi. (Asunglam leh apawlam). Aziek chuh Ha 
leh Ha kikal a thilning tangden haw chuh I gettha thei hi. Chuleh 
availam a nawt hin Ha leh Hani kisuktuohna mun (cemento- 
enamel junction) hih hataklai (enamel) pan diekna mun ahih ziek 
in akinawt pan deuh deuh hi. Zie tieng chuleh ha ahung zau pan 
a amun haw ahung genga, asawt deuh tieng leh a geng tan zieng 
thei hi. Anuoilam le achunglam guol mah a gettoh thawh ding ahi. 
(asung leh paw). I nawt zawh vek tieng leh achung zang cheng 
(occlusal surface) hih nawt ding ahi. 

3. Ha nawtna brush (tooth brush) I mat ding le telthiem angai hi. A 
khauh deuh (hard), alailak (medium) leh anem(soft) brush tih aum 
chuom a, I ha dungzui a tel ding ahi. Hani kawl (loose) deuhtehani 
thi pawt utte chun Soft brush khel khel mat apha a, Brush khauh 
chuh Hani hisel leh havang thienglo te ding ahi. Ahin Brush khauh 
chuh matsawt loh aphai, a ziekchuh akhauh (hard) in Ha a supan 
a, azau hi. Chuleh alailak (medium brush) hih atangpi’n akimanga, 
naupangte dingin vang brush nempen (soft) mat sak aphai. 

4. Ha nawt nalo hi!e, brush chi chuom chuom a ngaih guolin a!o le 
tel thiem angai hi. Ha muot venna dinga pha damdawi chi (fluoride 
leh adang dang) tela kisiem Ha nawtna lo (tooth paste) khel khel 
mat aphai. Ha nawtnalo chuh I ha dungzui a sa’n kawm kawm 
le aphai. Na ha azauh chun alo mat ding chuom chuom aum a, 
etsakna’n thermoseal, sensual leh adang dang. 

5. Ha chuh anat chun akinthei lama Doctor zawt guot ngal ding ahi. 
Eimah chama damdawi mawk nek loh ding ahi. Ahinlah, Doctor 
zaw lemchanglo ahim, zawt theih masang chun athuok nawpna 
nek aphai. Etsakna’n : Paracetamol, Ibrufen leh adang dang. Zie 
sunga chuh Doctor etsak a akhawksiet lohna ding leh akhawksiet 
chun anti-biotic ei ziksak chuh phataka nek ding ahi. 

6. Kamsung thienloh ziek leh Hani haw nat zieka kam namsie neite 
chun anawt thieng mun diek uh angai hi. Chuleh kamkhuohna 
(mouthwash) chi chuom chuom aum a, etsakna’n Chlorhexidine, 
Listerine leh adang dang a khuoh zing ding ahi. 

7. NEK LEH DAWN LAM A HETDING: 

a) Thil thum, dawntheih athum leh nektheih man (sticky food) him 
him I nek/idawn zawh tieng leh kam khuoh thien zing ding ahi. 

b) Dumziel chep hih Ha leh Hani dingin aphalo diek hi. Ha leh 
Hani a suking/a suvawm a, a hiselna asusie vek hi. Ha leh Hani 
kikalte apet sie a, dam vak theilo in natna chuom chuom cancer 
natieng atun lawh sek hi. 

c) Sa uoi/sapheh etsakna’n bawngsa, vawksa leh adang dang, 
min beklo uoi thim nek chuh Ha hisel lohna ahi. 

d) Ancheh lohing, vitamins, calcium leh mineral tamna hawchuh ahing/ 
asiel hileh huon thawh hileh Ha leh kamsung adingin apha zawi. 

e) Bekan: Bekan (soyabean) hih vitamin B-Complex, E, Calcium 
leh adang dang tamna ahih ziekin HA leh guh haw adingin aphai. 

f) Pudina: Pudina (mint) I tih ahin kamsung suthieng thei (cleaning 
property) aum a, asiel ahim a (gawihthawh ahim) nek chuh aphai. 
Zie hin Ha nget ding leh alawn ding aveng thei hi. 

g) Ankam Bulsan: Ankam Bulsan (carrot) ahin le kamsung 
suthieng thei damdawi chikhat aum a, Hani thisan pawt dingte 
avenga, chuleh ha asuto hi. Annek zawh a ithaih chun apha diek 
hi. Aziekchuh, kamsung asukthien banah kamsunga hik urn haw 
athat thei hi. 

h) Lothul: Lothul (Onion) hih nichenga pumkhat I nekzawh chun 
ha natna a veng thei hi. Chuleh, Ha na sunga lothul hal neukhat I 
kawih leh anuom chuom mah mah hi. 

i) Apple: Apple an nekzawh chennga nek chun Hamuot /lungnek I 
tih hih adal zo hi. Apple a thilthuk (acid) chi um chun kamsung leh 
ha laka natna hik um haw chuh athat thei hi. Zieziekchun apple 
hih ha hiselna dinga Pathien thilthawnpiek ahi ti a ngaih ahi. 

j) Champra: Champra (Lemon) chuh Vitamin-C tamna ahih ziek 
in Ha leh Hani asuto a, chuleh, ha muot, hani a thisan pawt leh 
adang dang aveng hi. 

k) Suoklu: Suoklu hi Vitamin-C tamna pen a het ahi a, zie guol 
chun Ha I eh hani adingin in hiselna ahi. 

Ha siemkawm bulh hin biengthawp, khachuol hawavenga, tichun 
mel ngeina ei putsak thei hi. Ha bawh zawh nung leh tha nih vel 
sunga athak siem aphai. Chuleh siemkawm ha chuh sawpthien 
zing ding, chuleh alotheilo a I bulh lohtak leh ahim ahihloh leh zan 
kuol sung ahim chun tidap a dieh ding ahi. Aziekchuh, a chek zing 
ngai ahih ziekin a hulna mun a I kawih chun I bulh kit tieng leh 
akituok thei sek tapuoi. 

Dawtna -1 (Dawnna chawm) 

1. Gam khango leh nam changkangte chun Ha hiselna a ngaikhaw 
u/ngaikhawklo ? 

2. Ha nat zieka natna lauhum pen tung thei chuh banga? 

3. Lamha leh ahtak chuh bangzah ahiu hi. 

4. Ha thuoh Pulp chuh thuoh bangzahna ahi? 

5. Hamuot venna dinga damdawi chi kaht ha nawtnalo a tel sek 
min chuh banga? 

6. Kumkhat sung a bangzah vei doctor te I ha check up sak ding? 

7. Thilthum/nektheih thum hi Ha leh kamsung adingin apham? 

Dawtna-2 (Dawnna sau) 

1. Mihingte adingin ha hih bang tienga pawimawh ahi? 

2. Ha hih abawn in bangzah ahi ? Aphatchuom nau gen ah. 

3. Hakhawn hi bangzat akek hi ? Hakhawn nat etkawl dan gen ah. 

4. Ha hih bangt a hung na pan a chuleh bangti etkawl ding ahi? 

5. Hamuot ventheihna ding leh to na dinga nekding ancheh lohing 
huntieng gen ah. 

6. Ha nawtdan (brushing technique) pha gen ah. 

7. Ha bal/muot siemphat pawimawhna gen ah. 

8. Ha leh kamsung hiselna dinga hetdinga pawimawh huntieng gen ah. 

SI MM UN - 11 

NGAIHDAN LEH DEIHDAN KIKALH LAKA 
HINKHAWM DING DAN 
(Living with Diversity) 

Lalzo Thangzom 


Thupatna: 

Mihiem kiti hih kilawihkhawmna ngaina, thil deih leh 
deihloh nei, apha asie hekal thei, lungsiet leh muhdah nei thei 
ganhing chikhat ahi.Chun, mihiem hin kibatlohna tarn inei a, ei 
mah pau thawh leh ei mah nam chuh midang sangin I ngaina 
zawi.Ganhingte vang chuh ze chutawh bangle, ganhing ahi tho 
ui. Mihiemten kibatlohna I neihna ziek uchuh anuoi ziek hih ahi : 

(1) Pau zieka kikhenna (Language): 

Pathien in lei a, amisiemte cheng hih paukhat dingin ana 
siem hi. Mahleh, ei siempau Pathien thu I zuihloh ziek un mihiemte 
chuh pauchuom chuom a pie tai. Zie phet chun, pau in mihiemte 
kal ah kikhenna, kidaidanna ahun siem tai. Zieziekchun, pau hih 
namkhat leh namkhat kala kichuom khenna ei siemsakte lak a 
khat ahi tai. 

(2) Sakhuo’n a khen (Religious factor): 

Sakhuo hih khawvel ah tamtak aum a, chamna leh 
lungmuonna do sakhuo khat le aum puoi. Adiek in, Pathien min 
a hung kibanglo phawt a, I Pathien thu le achuom chiet ahi. 
Zieziekchun, sakhuo hih mihiem sukhen thilte laka alienpen ahi 
tai. Chamna thu a kihilhnate le akibang khuk aum ta puoi. 

(3) Khankhuon a khen (Cultural factor): 

Mihiemte leh namte hih chan leh khan neilo nam him him 

aum puoi. Zie chawn leh khan kibatlohna chun, mihiemte !ak 
ah kikhenna thupitak ei siemsak ui. A etsakna’n, mi khat chawn 
leh khan va muhsit bawl taleng, midang in ei chawn leh khan ei 
sawlnawn sak ta leh a lungdamm ding kuomah I um puou hi. 

(4) Kivaipuok nan a khen (Customary factor): 

Mihiem hih khuo leh tui, gam leh guo kawltupna ding in 
dan bei kuomah gam leh nam aum puoi. Zie gamte dan chuh 
gamdanga mat theih ahi puoi. Zie hih khawvel pumpi a dik ahi. 
Zieziekchun, nam khat dan (customary law) chuom chuom ziek 
chun, kikhenna leh kidaidanna aum thei hi. 

(5) Pheh le vo chuom (colours): 

Mihiem chuh I chenna gam achuom dungzui in huih leh 
guoh, sat leh dap a chuom chuom aum hi. Gam khenkhata 
chengte chuh a ngo ua, gam khenkhata chengte chuh a vawm 
ui.Zie mihiemte mellat dan (colours) hile khat leh khat, gam khat 
leh gamdang khat kal kidaidanna ei siemsak theite lak a khat ahi 
kit hi. 

(6) Nam niem leh namlien (Caste & Creed): 

Nam niem (Nambuok) leh namlien thu hih ngaihtuoh ding 
pawimawh pen khat ahi. India sung ahin nam niemten namliente 
sukha theilo (untouchability) kiti hih dan kisiemkhum sasanle abei 
thei puoi. Zie hih hinkhawmpih theihloh ahihna uam hi.Zieziekchun, 
India sunga hih Caste system hih abei him him angai hi. A thu hih 
nam niemte chenga dinga mitdo um pen ahi. Zie thu tihloh hin 
thudang cheng a dinga lemguot theihna bawl theih vek ahi. Nam 
khat, namdang khat in a thienglo a kawih mai chuh mihing dan in 
akalh hi. 

(7) Mihausa !eh chagah (Rich and Poor): 

India sung chauh hilo in, gamdang cheng a le mihausate leh 
michagahte kal hih a kigamla mah mah hi. Mihausa kiti phawt hih 
diktaka sem a, hung hausa gending aum puoi. Chun, michagah 
kiti hih adiek in, mi thudikte, khut nasep a nekhawlte ahi nuom 
chawk ui.Mihausate hih amah phatchuomna dinga Government 
sawk theite chauh mihausa ahi deuh zel ui. 

Khutibang mah chun, michagahte hih Government sawk 
theilote leh amah kilungsiet banga midang lungsiet te, khut nasep 
a nekhawlte, batdit chingte, thutak ngaisanga zuite a hi deuh zel 
ui. Zieziek hin kigamlatna a lien hi. 

Thuchaihna: 

A chunga thupi sagihte hi tawh kisai in nam lamkaiten zie 
tawbang thukhawk hih suklem dan ding guntaka a buoipih ding 
uh, zie thupite cheng hih gentuok dan angaihtuoh ding uh ahi. 
Khuo leh khuo kal, pawl leh pawl dang kal, sakhuo leh sakhuo 
dang kal, nam khat khankhuo leh nam dang khankhuo kidemsak 
loh dingte, chuleh a thu hih Government in dan thiem thei taka 
a siem khum ding ahi. A chawm lam a gen in, zie thu lemtuokna 
leh lemtuok theihna chuh akibanglo leh deihdan chuom chuom te 
tawh hinkhawm theihna kiti pen chuh ahi. 

Dawtnate: 

1. Pau chuom chuom zieka kikhenna thu tawh kisai a pha dinga 
na ginchak dan tien sawm zik ah. 

2. Sakhuo kibatloh zieka namkal buoina aum lohna dinga pha 

dinga na ginchak dan tien sawm zik ah. 

3. Gangte khankhuo thu tien sawm zik ahi. 

4. Gangte Danpi hih pha nasak dan tien sawm zik ah. 

5. Nam niem leh nam lien thu tien sawm zik ah. 

6. Mi hausaten michagahte a muhsit uhih pha nasak loh dan tien 
sawm zik ah. 

7. A chunga thupi sagihte hih bangtin kibawl leh pha nasa? 

SIMMUN -12 

THU KIJAKMATNA PAWIMAWH DAN 

Th. Mangminthang Gangte 

Mihiemte kihomat thei ding leh ngaihdan genkhawm thei 
dinga siem I hih ziek un, a pawimawh hun cheng akihomat a 
pawimawh sek hi. Chun, mun khata umkhawmte dinginkihomat 
baihlam mahleh mun chuom chuom leh mun gamla a umte dingin 
kihomatna a haksa sek hi. 

Mahleh, tulai a thiemna leh chitna ahung santak ziek hin 
lemhetna leh thilbawl theihna chuom chuom tamtak ahung pawt 
tai. Ziete lak a chun kimatna dinga thil siemdawk lampi chuom 
chuom ah ahung pieng tai. Zie chuh English pau in “Information 
Technology” akitii. Kihomatna ding a thilsiemdawkte chuh anuoi a 
kigente hih ahi: 

1. Melmuhkamsan (Radio manga kihona) 

2. Melmuhtawngdawn (Telivision manga kihona) 

3. Thikkhawlgalho (Telephone a kihona) 

4. Huihkhuo a khawlmanga kihona (Telegraph Message) 

5. Chanchin Bute (News papers) 

6. Khawla huihkhuo a kihomatna (Computer) 

7. Lehkhathawn (Letter messages) 

8. Khutchawihkhawla huihkhuo a kihomatna (Mobile) 

9. Mihiem manga thuvaithakna (Couriers) leh adang dang. 

Chun, achunga kigente manga kihomatna phatchuomna 
chuh anuoia kigente hih ahi: 

1. Radio hih ana ngaithate leh Radio neite ding in lemchangten 
lele, a neilote leh ana ngaitha khellote dingin a lemchanglo theihi. 

2. Television hih Radio sanga lemchang zaw deuh bang lele, a 
neilote leh ana enzuilote dingin a lemchan lohna a umjel hi. 

3. Telephone hih kikamsan zieng theih ahih ziek in a lemchang 
deuhpen hi. 

4. Telegraph message hih a department a mawhpuote kitup leh 
kitup loh in a puo a, ana kitupten uleh thikijik kipie sawn ahih ziek 
in, a lemna aum hi. 

5. News Paper hih a lemchanna aum a, alemchan lohna chuh 
Nitin Chanchin sim zing lo te dingin kihettuoh dan alemlo thei hi. 

6. Telegraph message hile jik thawh a, thukithak ahi a, News 
Papers tawh akibang hi. A simte dinga lemchang thei chauh ahi. 

7. Computer hile a chung abanga hih a lemna urn, alemlohna le 
bei dieklo khat ahi. 

8. Lehkhathawn a kihona hih Postal Service lam ahim, mihiem 
apuote kitup leh kitup loh in apuok mai ahih ziek in a lemna leh a 
lemlohna aum gel gel hi. 

9. Mobile Phone leh phone him him hih a lem thei pen hi. Zie hile 
Mobile Phone neilote dingin adang bang tho in alem thei a, alemlo 
thei hi. 

10. Mihiem manga kihomatna (lehkhathawn) hih a vaigei thei a, a 
lehkhathawn puote kitup leh kitup loh a kinga mai ahi tho hi. 

Dawtnate: 

1. Achunga kigen kihomatna 10 te lak ahin khawipen hih phapen 
dingin na gingcha? Aziek gen ah. 

2. Achunga kigen mihiem kihomatnate hih a tawm thei pen in 
guolkhat cha chan jik ah. 

3. Achunga kigen kihomatnate hih Gangte pau a dik pena a chawm 
pen in gen ah. 

4. Achunga kigen kihomatnate hih dikkim nasa na? Genbeh dinga 
pha nasak aum leh genbeh ah. 

SIMMUN-13 

GANHINGTE LEH THINGNAH LONAHTE 
VENBIT DING THU 

Lienkhopao Thangjom 

I kimvel uagamlak aching, gamsate, vachate, ngate leh 
thingnah lonahte venbit ding hih mihiemte mawhpuokna lien mah 
mah khat ahi. Zie thu chuh anuoi abang ahih mihiemten I bawl 
chiet ding un mawhpuokna I nei ui. 

India gam sung ahin, gamsa asanga sim aum a, vachatele 
chi chuom chuom 2500 lam hiel aum hi. Vachate lak achun, 
chi chuom chuom 40 lam chuh athi gam hiel tau hi. A umsun le 
genkham aum ta puoi. Zieziekchun, Government in ngaikhawk in 
Indian Wildlife Act 1972 chuh ahun siemdawk ua, zie dan dungzui 
chun, gamsate, vachate leh ngate chuh venbitna akipan a, gamsa, 
vachate leh ngate that aum lele gawtna piek ahi tai. 

India gam ahin, gamsate - Gamsai, Gamlawi, Jangsiel, 
Sakei, Vawmpi, Sazuk, Sasan, Sakhi, leh sa lien dang dang tampi 
aum hi. Zie ban achun, vachate le achunga kigen bang hin tamtak 
aum hi. Chun, luidunga ngate hile mawk thah ding ahi diek puoi. 
Amau cheng hih thil bukimna ahiu a, a pawimawh nau aum chiet hi. 

Chun, hetdinga pawimawh mah mah kaht kit chuh, achunga 
kigen ganhingte hih a bitnau kawpi leh a In uchuh gamlaka thing 
leh lote hih ahi a, thing leh maute I sat gam uchun, amau kiselna 
ding urn talo a suok hi. Zieziekchun, mihiemten, amau I lunqsiet 
nau etsakna a, gamlak athingte, maute, leh hampa dang dang 
chuh I vat chaih mai ding uh ahi puoi. 

Chun, India gam ahin gammang hectare nuoi 2370 aum a, 
Manipur gam ahinle gam alienzaw chuh thingtang ahhi. Manipur 
hih a letdan 22327 kilometer ahi a, India gam ahin, thingtang 
gammang hectare 60,000 sanga lienzaw hih kum chengin 
lobawlna dingin akivatchai a, zieziek hin, gam satdan a sang 
chuom a, asa chuom hi. Chun, huih chikhat C02 (Carbondioxide) 
huih gam satdan leh dap dan hih 0.03% a subei chuom hi. Zie hin, 
mihiem hiselna asuksiet theihna ban ah gam lumdan le a sansak 
(a punsak) ziek in, mihiemte ding a thil khawktak a tunsak hi. 

Thumal Hilhchietna: 

Gamsate - Gamlak a cheng sate 

Ju leh vate - Ganhing neudeuhte leh vacha 

Thingnah lonah - Thing, maul eh hampate 

Gammang - Thinglien tak taka dim a a kehna mun 

Sailo - Gam lo dinga kibawl, thing, maul eh hampate lieh nailohna 

mun 

Gamkhap - Gamlak a thing leh lote sat leh vat phallohna mun. 

Dawtnate: 

1. India gama gamsate na het chi 10 min zik ah. 

2. India gam a gamvachate na het chi 10 min zik ah. 

3. India gama ngate na het chi 10 min zik ah. 

4. Indian Wildlife Act 1972 hin bang I bawl ding un a deih hi? 

5. Manipur gam hih bang tieh a lien ahi? 

6. India gammang hih kum chengin bang tieh suksiet ahi? 

SIMMUN-14 

MASAWNNATE LEH NUMEI DINMUN 

(Women in Social Change) 

Lienkhopao Thangjom 


Thupatna: 

Masanglai a pat in, numeite hih, pasal sanga dinmun 
niemzaw a kawihna leh chansiezaw dinga kawihna hih a bei 
theipuo a, numeite hih, anhuon, tuikhaih, thingpuok, vansawp, 
ekthiek ding leh pasalte suok banga ngaihna hih ana lien mah 
mah hi. Pathien thilsiem dan dungzui in vang a dikna le a um 
thonai. Zie tawbanga dinmuna chansie taka um leh umthim zing 
nalai numeite hih a dinmun u leh a chansietnau hih khawvel 
masawnnate leh thiemzilnate leh thiemnate ziek hin, thil hung 
kitheng zung zungte a pat hin, a nuoia thupite (points) hih aban 
ban in sut khawm hitiu: 

1. Pasal neih vak thu: 

Numei hih, kum 15 a hungtin tieng leh, nungak banga 
ngaihna leh pasal neihsak hun banga ngaihna hih, a nungaknu 
inkuote lungthim ah a hung um masa pen sek hi. Chun, a nungaknu 
lungthim a le zie thu chuh a hung um pan ngal sek hi. Nu le paten 
het dinga pawimawh pen chuh, kei mi mawl ana hita mahleng le, 
ka chanu bek hih guolpha ding, guol khel dingin, thiemzilna lam 
ah kaihuoi ingka tih theih a ngai hi. Numeite thiemzilna hih a pasal 
neihna ding zieka sukbuoi him him loh ding ahi. Chun, piting kiti 
hih numei hileh pasal hileh khan tawp (khan tit) zawh ahi. Numei 
chuh kum 25 a patin a piting u a, thiemzilna lam a le kum 25 tieng 
in guol phak theihna tieng a zildawk thei tau hi. 

2. Pasa! neih hun: 

Numeite pasal neih hun chuh thiemzilna lam a graduate 
ahim, post-graduate tieng a chaih tieng uleh, pasal neih hun khat 
ahi. Kum thu sang in thiemzilna lam a et ahim gen ahim chuh phat 
le aphazaw a, dik le adikzawi. Chun, numei (nungak) chuh, nu 
hih ding ngak ahi a, a ngak chuh, amasan a pasal ding chuh ahi. 
A nihna ah, cha le nau ahi a, a thumna ah inchen bangkim a, nu 
ting hihna chuh ahi. Zie hun chuh inchen khuosak bangkim a guol 
phakna theih dinmun ahitai. Zie tienga guol phadieklote chun, a 
chamlo a thaguma kivakna ding a hawl mai ding uh ahitai. 

3. Numeite chansiet dan: 

Numeite chansietna chuh kimak thu leh suok banga 
numeite ngaihna hih ahi. Numei hinkhuo a khawk pen leh dahum 
pen chuh kimak leh numeite suok banga ngaihna hih ahi. Numei 
chun, a pasal deihdan cheng niel lova a suk buting zing ding, 
chuleh, a pasal chuh Pathien banga a ngaihsan ding tih ahi. 
Chun, numei nasep ding chuh, anhuon, tuikhaih, thingpuok, 
puonsawp, naudawn, ekthiek leh insung ettup ahi. Chun, nasep 
hak, gikpuokte cheng hih numei nasep ding mawnga ngaih ahi. 
Sapte thuching khat chun, numei, anhuonna ah lut ah “(woman, 
get into the kitchen)” kiti hih pasal khenkhat lungthim ah a bei thei 
puoi. Zie hih thingtang mite lak leh kawl le vai lak ale adik vek hi. 
Numeite dinmun hih Smriti hun 500 - 1800 A.D. sung tieng khan 
ana sie zing nalai hi. 

4. Numeite dinga dan siem thu: 

Britishte hun sung khan numeite dinmun siemphatna ding 
deihna ziekin, kiphinna leh helna chi chuom chuom ana um hi. 
Zie hunlai a numeite dawpsang ding deih lamkaite chuh - Ram 

Mohan Roy, Mahatma Karamchand Gandhi, Ranade, Vivekanand, 
Dayanand Saraswati, Annie Besant leh a dang dang ana hiu hi. 

Chun, National Congress, Indian National Society 
Conference, Women Association lamkai, Sarojini Naidu, Arya 
Samaj leh RamaKrishna Mission kitite khan numeite lehkha thiem 
sak ding ana deihsak mah mah ui. Numeite pasal neih theihna 
kumbu ana bithiek ui. Chun, numeiten Government Office a na a 
septheihna ding un nasa takin pan ana lau hi. 

Mahleh, numeiten khuo neu leh thingtang gama, mun 
gamla a na a vasep ding u chuh ana lemchang zieng theipuoi. 
Galpi nihna zawh vel a pat khan, numeite chuh a hung zalen thei 
deuh tau hi. Naupang kichensakna dan (Child Marriage Act) a 
hun sulamdang ngal ui. 

5. Numeite thiemzilna masawnna: 

Kawl leh Vaite lak chauh hita lovin thingtang mite lak a le 
thiemzilna leh Government nasepna lam ah masawnna lientak 
aumtai. A etsakna ding in: 

University Education: 

1) Dr. Priyadarshni M Gangte, M.A; LLM; Ph.D. 

2) Pi, Dr. Tingneihhoih Gangte, M.A; Ph.D. 

3) Pi, Dr. Tingneihchong Gangte, M.A; Ph.D. 

4) Pi, Dr. Niengtinkim Gangte, M.A; Ph.D. 

5) Pi, Dr. Ilyn Gangte, M.A; Ph.D. 

6) Pi, Dr. Lhingneihlam Gangte, M.A; Ph.D. 

7) Dr. Mercy Gangte M.A; Ph.D. 

8) Dr. Ngaknu Gangte, M.A; Ph.D. 

9) Dr. Lalnunmawi Gangte, M.A; M.Phil.; Ph.D. 

10) Dr. Ginneihching Simte M.A; Ph.D. 

11) Dr. Th. Ningnuamching Simte, M.A; M.Phil.; Ph.D. 

12) Dr. Vanrammawi Hmar, M.A; M. Phil.; Ph.D. 

13) Dr. Laldinmawi Pangamte, M.A; M.Phil; Ph.D. 

14) Dr. Dorothy Darngawn, M.A; M.Phil; Ph.D. 

15) Dr. Lianbawi Vaiphei, M.A; M.Phil; Ph.D. 

16) Dr. Mary Nengneichong Baite, M.A; M.Phil; Ph.D. 

17) Dr. Esther Chingneilhing Vaiphei, M.A.; Ph.D 

18) Dr. Khawlsawnkim Suantak M.A.; Ph.D 

19) Dr. Caroline Ngaihliankim M.A.; Ph.D 

20) Dr. Chinglianmawi M.A.; Ph.D 

21) Dr. Grace Zo M.A.; Ph.D 

Government Services/Legislators: 

1) Pi, Kim Gangte, Former Member of Parliament 

2) Pi, Lhingzanieng Gangte, Former Territorial Council, Member 

3) Pi, Hangmila Shaiza, Former M.L.A. Manipur 

4) Pi, Chinthiem Kipgen, I.A.S. 

5) Pi, Limneikim Singson, I.A.S. 

6) Pi, Niengcha Lhouvum, I.F.S. (Ambassador) 

7) Pi, Gloria Gangte, I.F.S. 

6. Numeiten pasal phata: 

Manipur thingtang numeiten kumzabi 20 kipat tunga pat in, 
lamtin ah dinmun pha tak tak a hun luoh pantau hi. Aziekchuh, 
masanga nam lamkaiten numeite dinmun dawpsangna dinga na 
pha tamtak ana siemsaknau gah khah ahi, tih loh thei ei puoi. 
India pumpi thu a gen ding hileng le, Pi, Kim Gangte, Member 
of Parliament 1998 kuma ana kaihkhah Manipur min hilele, nam 
pumpi a ahihna a urn hi. 




CLASS X COURSE BOOKlZILUU LAMHILHBL 


Chun, India pumpi a gending hilengle 
Pi, Indira Gandhi, Prime Minister of India, 

Pi, Sarojini Naidu, Governor, 

Pi, J. Jayalalitha, Chief Minister, 

Pi, V.S. Rama Devi, Chief Election Commissioner of India, leh 
adang dang genthieh tarn tak a urn hi. 

Dawtnate: 

1. Nungak pasal neih hun chuh bangtik ahi dem? 

2. Thiemzilna lama piting chuh bang tieng zilna neite ahiu hi? 

3. Numeite chansietna thu a ana sepdingteu chuh bang bang ahi? 

4. Numeite dinmun siet diekna hun sung hih bangtik hun ahi? 

5. Numeite dinmun siemphatna ding thu a mi pawimawh sagih 
min jik ah. 

6. Gangte numei Lehkhathiem sagih min jik ah. 

7. Gangte numei thupi nasak nih min jik ah. 

SIMMUN-15 

GANGTE KHANKHUO (GANGTE CULTURE) 

Lienkhopao Thangjom 


(a) Inmun etdan: 

Gangte-ten malaia inmun ding I et ding tieng leh, sie thing 
tuoi bawng thum kilungthu phuh a amun a chuh tun ding, sie thing 
kitung chunga chuh, aktui puona tuoma khaih ding, aktui chuh mei 
a hal kek ding, aktui kihal kek chun, sie thing bawng kilungthuh 
phuhte laka lungthu chal pen chuh a theh khak leh amun chuh 
mun pha a ngaih ahi. Chun, a mun chuh, tui put lohna mun ahih 
ding ahi. Chun, in I sak ding tieng leh thiempun amun chuh phui 
sam a tui thieng sagihvei a theh khum zawh tieng insak pat theih 
ahitai. 

(b) In sak thu a azekte: 

1. I u pa sutpi mat ngeiloh ahi; 

2. Invengte tawh tapho kingathuoh ngeilo ahi; 

3. Tanglam khak a insak ngeiloh ahi; 

4. Kinung-chawn ngeiloh ahi; 

5. Kimai-chawn ngeiloh ahi; 

6. In ngawng hek ngeiloh ahi. 

(c) In dung invai leh kawtte: 

In I sak tieng leh zuih ding dante: 

1. In dung lam - 7 duhthusam ahi; 

2. In vai lam - 3 duhthusam ahi; 

3. Kawtpi - 2 duhthusam ahi; 

4. Bangkawt - 3 duhthusam ahi; 

5. Kem suon - 1 duhthusam ahi. 

(d) !n lutdan khenkhatte: 

In thak sa cheng in I lut ding tieng leh thiempun tuithieng 
sagih vei insung ah theh intin, thiempu chuh a hung pawt tieng leh 
a inneite chuh lut theih chauh ahi. 

(e) Khuosunga lampi siemdan 

Khuo sunga mipi thakuonna bangkima pang ding in, lawmpi 
siem tei tei ding ahi. Zie lawmpi a chuh, tangvalte leh nungakte 
cheng pang vek ding, tangval ahim nungak ahim umlohna in a um 
chun, zie in a pa chiet laktel ding ahi. Meithai a um chun, amah 
chuh laktel loh ding ahi. Mahleh, lawmtha changthei tho ding ahi. 

(f) Lo etdan hetdingte 

Khuo sunga lovat masang cheng leh lo etna bawljel ding 
ahi. Zie hun chuh khuo hausan hun hawng intin, hausa gam sunga 
mun khat jau em ding et ding ahi. Chun, hausa pan a phal chun, 
mun cjhuom le et theih leh vat theih ahi. Chun, lo et tieng leh a 
nuoia dan hih zuih ahi sek hi:- 

/. Lo munding a chuh lui ahim, tuikhuk ahim a um chun, lo nei ding 
pa chun, anchang chuh a turn veng veng leh lo chuh a vat theih ahi. 

//'. Chun, lo vatna ding mun chuh a deihdan ahih leh chemtak ding 
ahi. Chemtak kiti chuh amun melchikna thing chung ahim suong 
chung ahim a tiemtehna kawih ding ahi. 

(g) Lovat, chapchal leh lohal 

Lovat tieng leh, jauneu hileh, jauem hileh, Thakau leh Tunpi 
sung ahi deuhsek hi. Lovat zawh tieng leh chappho ding ahi. 
Chappho hun sung hih malai a pu leh paten chapchal a tiuva, zie 

hun tieng chuleh, Awllen hun chawn khat a umsek hi. Chun, zie 
hun chuleh chapchal guol nawp le ana bawl sek ui. Kum cheng in 
kibawl khello mahleh, zie chapchal guolnawp chuh Chapchal Kut 
le ana kiti tho hi. Chun, chapchal zawh chuleh lohal ahisek hi. 

(h) Mangchawm leh buhtuh (Thaituh): 

Lohal zawh tieng leh, a kamawk cheng chuh avel in aki 
chawm khawm a, haltum vek ding ahi. Mangchawm zawh zawh 
leh buhtuh, thaichi tuh kipanngal mai sek ahi. Chun, thaituh 
(buhtuh) hih mimal in le akituh a, lawmpi guol inle akituh tho hi. 
Buhtuh zawh tieng leh hun sawtlo awllenna hun a urn hi. Zie hun 
sung chun lobuk a kisa sek hi. 

(i) Lo thawh dan 

Lothawh hih, buhtuh zawh a buh leh thai dangte a hung 
khan a, tuol a pat feet khat sanga a hunsan tieng leh hampate, 
thai depsie theite le a hung khuti khanjel a. Zie tieng chuleh, loham 
kitho sek ahi. 

Zie lo thawh tieng chuleh mimal in le lothawh chuh a kibawl 
tho hi. Zie ban a chun, khuosung lawmpi le a hung kipanta sek 
ui. Loham tawh akichaih tieng leh hun chawm khat (tha khat) vel 
chawlhdam nah un a urn sek hi. 

Zie zawh chuleh hampate a hungsang pai zieng sek a, lo 
thuol thawh in a zui pai ngal sek hi. Lo thuol thawh chuh akichaih 
tieng leh, a thumveina a ding in bawhsiet (pawihsiet) kiti, hampate 
asang deuh deuh lawlkhawm a buh leh thaite a dep lohna dinga 
thawn kit sek ahi. Zie tieng chuleh buh leh thai dangte le a hung vui 
pan tau hi. Chawmlo kal in buh at (buh lak) in, a hunzawmta sek hi. 

Chun, buh lak tieng !eh !o mun kisa !o buk ah buh kilate 
chuh a kisung khawm, buh lak zawh tieng leh buhchilna aum sek 
hi. Buhchil chuh mipi tha a ngaih ziek in, a loneiten sun-an bawl 
a, mipi tha kiguoi sek ahi. Buhchil tieng leh lo buka buh vui kisung 
khawmte chuh lo buk mai a buh phuol a kichil sek ahi. Chun, 
chilsa buh humte chuh lo buk sunga chuh kisunglut kit sek ahi. 
Chun, buh sun lutna ding chun, buhpang kikuola, zie pang sunga 
chuh buh cheng chuh kisung lut sek ahi. Chun, lo buka pang a 
kikawih buhhumte chuh in lama kithak sawn jel ahi. 

(j) Inpi (Hausa in sak dan) 

Hausa in (Inpi) sak ding ahih tieng leh khuo sunga in chenga 
pa chiet kuon a va panpih ding ahi. A vel a khuti bang a chuh kuon 
kit ding, zie ni chuleh, hausate chun sun an ding a gan kengli khat 
that a, mipi sun an a neksak ding uh ahi. Zie ni chuleh, khuosung 
meithaite thanek hi puontin, mahleh anhuon, nekbawlna a atel 
ding uh ahi. 

(k) Changseu salieng 

/. Khuosunga chengte cheng chun, kumtawp leh hausa in a buh 
sengkhat chiet a piekkhawm ding uh ahi. 

//. Chun, khuosung mi sakapten le salieng chuh hausapa a piek 
jel ding uh ahi. 

(l) Pemdan 

/'. Khuosung a ana chengsat khuo chuom a a pemdawk ding tieng 
uleh, Siehmang upate het dinga hausa in a zubel khat buk a a 
pemdawk ding dan u chuh phataka a gen masak ding uh ahi. 

//■ A pem dingte chun, a van neihteu cheng k.ipuok thei untin, 
mahleh a taihsan ding cheng vang chuh thieng taka a taihsan ding 
uh ahi. Taihsan a um, in chuh, khuosung vaihawmte thuneihna 
nuoi a um ngal ding ahi. 

///'. Gancha a neihteu, a lengthei cheng chuh kipuok thei untin, gan 
kengli a neihteu cheng chuh ana kizuok manloh uleh a taihsan 
mai ding uh ahi. A pawt masang u a ana kizuokteu chuh a sum 
amau chan ding ahi mai hi. 

(m) Khuosung vaihawmna 

/- Khuosung vaihawmna in chuh Inpi kiti ahi. 

ii. Khuo vaihawmna him him chuh Siehmang upate (Pachawngte) 
thu tan dan dan zuih mai ding ahi. 

(n) Kichen leh kimakdan 

i. Khuosunga pasal tangval in zi a neih ding leh, a mo dingte (a 
nungaknu) pate in a chuh, zubel vabuk a, tucha behchaten thu a 
vatut ding uh ahi. Zie tawbanga chuh thum vei a bawl ding uh ahi. 

ii. A nungaknu pate chun, a phalsak tieng u leh a pasal lamte 
chun, Sielkhau a zan uh ahitai. 

Hi. Gangte nUmei man: Gangte nungak pasal nei dingte man chuh 
Siel thum ahi. Siel khat chuh man makai dinga khum ding ahi. 
Chun, Siel aum loh leh sum a khum theih ahi. Man makai chuh 
sum a cheng (Rs.) 3000 ahi a, a nungzuite Siel nihte chuh sum a 
cheng 40 gel khum ding ahi. 

/vl Mo akipuihdawk ding tieng leh, Mokaihdawkna, puonpi leh 
puondum (Gangte puondum) khum ding, man makai tawh khum 
khawm ding ahi. 


v. Chun, khatvei a le man cheng cheng chuh khum zawh theih ahi. 

vi. Sathah: Chanu thakni chuleh Bawng/Vawk khat thah a, samal, 
sadakte ken sak ding ahi. 

vii. Chun, mocham dinga puon, monu - he mo, tia sam thei ding 
dawl chunga ding kham khensak ding ahi. 

(o) Gangte chanu makdan 

Gangte dan in a pasal in jawl a saihsan ahihlohleh a numei 
in jawl a saihsante chuh akikhen thei ui. Numei in a pasal jawl a 
saihsan a, a thienthona a sukbuokna hetchien ahih chun, a pasal 
lamten amahnu chu a thak kit mai ding uh ahi. Khutibangc chun, 
pasal in a zi chuh jawl a saihsan a, a thienthona a sukbuokna 
hetchien ahih chun, a numei chun, a pasal chuh a ma thei hi. 
Numei thiemmawhna thu ah, pasalten bangmah seng puonau. 
Khutibang chun, pasal thiemmawhna thu ah numei lamten 
bangmah seng puonau. 


Thumal Hilhchietna: 


Lawmpi 
Lo en 
Khuo siem 
Lovat 
Jaucha 
Jauem 


= Nasem dinga kilawi khawm 
= Lo mun ding en 
= Khuobawl 
= Lo dinga gamvat 
= Mi tawm deuh in lo nei khawm 
= Mi tarn lo nei khawm 

Buhtuh 

Mangchawm 

Changseu 

Salieng 

Jawlsai 

Azek 


= Buh a kehna dinga lei a vui 
= Lo halna a aka mawk lakkhawm 
= Kumtawp a hausate kipie sek buh 
= Samal, Sadak 
= Angkawm 

= A ngeilo, baw! ngei !oh. 


Dawtnate: 

1. Gangte insak dana azek bangjat aum hi? Thum gen ah. 

2. Gangte inlut dan na hetdan tien 5 jik ah. 

3. Lawmpi thu tien sawm jik ah. 

4. Gangte lo etna a thil deih umlo khat jik ah. 

5. Chapchal Kut hih amin dang bang na he? 

6. Changseu salieng hih bang ahi? 

7. Nupan kimak theih dan ziek khat gen ah. 

SI MM UN - 16 

LEHKHATHAWN A KIHOMATNA 
(Postal Service) 

Lunzamang Thangjom 

Mihiem hih Pathien in ei na siem tung ua pat in, Amah mel 
pun, thilsiem dang cheng sanga chingzaw leh amah ban taka dingin 
ei na siem ua. Hetna, pilna leh thuneihna tawh ei siemkhawm ui. 
Zieziekchun, khat leh khat mun chuom chuom a umte kihomat a, 
ngaihdan phazaw manga kalsuon jel a pawimawh hi. 

Lehkhathawn kithakna: 

Lehkhathawn kithakna hih Persia Leng Cyrus hunlai a 
ana kipan ahi tai. Zielai chun, lehkhathawn kithak tuohna chuh 
miliente leh lengte kikal chauh ah ana urn hi. Hunsawt tak nungin 
Great Britain gam ah Sir Rowland Hill in, zie thu hih 1839 kum in 
ahun pandawk kit hi. Zie dan dungzui chun lehkhathawn bawm 
(Envelope) chunga Postage Stamp (ticket) belh ding thu le ahung 
urn ngal hi. 

Hetdinga pha khat chuh, America a Post Office (Lehkha 
kithaktuohna In) umna ding dan chuh British Parliament (British 
Inpi) in ana lemsakpih uh ahi tai. Mahleh, Lehkhathawn chunga 
ticket belh chuh 1847 kum in akimang pan chauh hi. Chun, 
Lehkhathawn kithakte chuh tiemtehna (Registration) bawl pen 
chuh 1855 kum in akipan chauh hi. 

Chun, sum kithaktuohna (Money Order) hih 1864 kum in 
akipan hi. Zie ban achun Post Card (Lehkha sah a thu kithakna) 
chuh 1873 kum in ahung kimang pan kit hi. Zie zawh chun Post 

Office a sum kawih (Postal Saving) hih 1911 .kum in akibaw! pan 
kit hi. Chun, Postal Service a vanchun (Parcel) kithak chuh 1913 
kum in akipan hi. Chun, Railway a van kithak chuh 1862 kum a 
ana kipan hita mahleh 1900 kum in ahung lun pan chauh hi. Zie 
nung chun, Vanlenga Vanchun kithak (Airmail Service) chuh 1918 
kum in ahung kipan kit hi. Chun, zie a van kithakna him him hih 
United States Postal Service Board in ahun enkawl ua, Board 
Memberte thuneihna nuoi ah na cheng cheng sepzawm ahi. Zie 
Board chuh Postmaster General nuoi ah aum kit hi. Zie thu hih 
chieh zawm jel in, International Postal Convention, 1984 kum a 
ana umsa chuh ahun zawm ua, atawp lam in, India Government 
inle Zalenna ahun muh zawh nung uh sawt khawp hal in ahun 
zawm tau hi. 


Dawtnate: 

1. Khawvela lehkhathawn hun pandawk masapen khah kuo ahi? 

2. Sir Rowland Hill hin Lehkhathawn kithakna thu ah bang ana 
semdawk hi? 

3. Lehkhathawn bawm (Envelope) chunga Postage Stamp (tiket) 
kibelh hih kuo hun patdawk ahi? 

4. Post Office a Post Card hih bangtika kimang pan ahi ?kuo bawl ahi? 

5. Post a thil kithakte tiemtehna (Registration) hih kuo hun patdawk ahi? 
6.1911 kum in Post Office ah thil khat akipan a, zie chuh bang ahi? 
7. Railway leh Airmail hung kipat kum hih bangtik kum ahi? 

SIMMUN - 17 

THINGTANG LO BAWLDAN 

Lienkhopao Thangjom 


Thumakai: 

I gam uh India gam letdan hih 329 million hectares ahi. Zie 
cheng lak ahin 75.50 million hectares hih gamgaw leh lo bawl theih 
lohna ahi. Zie chuh gam phachuomlo (wasteland) ahi. Khawvel 
pumpi a dingin India gam letdan hih zakhat laka 2% chauh ahi. 
Khawvel a mihiemte laka India mi hih zakhat laka 10% ahi. 1901 
kum khan, mihiem khat adingin gam 1.37 hectares ana urn thei 
hi. Kum 2000 kum khan 0.33 tieng aum thei hi. Mihiem punbeh 
jel dungzui in, leisiet hih chenna ding leh lobawlna ding, gancha 
vakna ding chuleh lam chuom chuom a mat dingin gammang 
lientak akisumang hi. 

Khanglui apat in, mihiemten kivakna dingin lo chauh ana 
bawl ua, kahwvel kihei leh khantoh jel dungzui in, lo bawl dan 
le ahung kithengtai. Tupet in lo bawl dan hih chinih in akhen 
theih a, zie chuh thingtang lo bawl dan leh tuilo bawl dan ahi. 
Chun, phailobawldan (tuilo bawl) hih nih in akikhen kit a, kumkhat 
a thaichi khatvei chauh lakna leh thaichi nih vei lakna (double 
cropping) ahi. 

Thingtang lo bawlna ahin, gammang a kisumang hi. Zie 
chauh chuh hilo in, gam ahung pawn a, gam satna apung hi. Lo 
pawn chuh, saino akiti a, gam chuh ahung thawhdawk kitna dingin 
kum 10 val lam lam vat theihloh a suok hi. Chun, thingtang lo ahin 
kumkhat nekkham thodawk mi a vang mah mah hi. Phailo ahih 
leh chingkhat ah tin 300 thawhdawk a haksa puoi. Thingtang lo a 

tin 300 thawhdawk chuh thilbaih ahi puoi. Zieziekchun, nasep lo 
bawl hih pil theih angai mah mah hi. 


Chun, buh chin sangin, thei leh ancheh lohing dang dang 
chin a summuh na abaih zaw a, kumkhat a losuok le buh chin 
sangin thei leh ancheh lohing dang chin hih aphachuom zawi. 


Thumal Hilhchietnate: 


Thingtanglo 

Phailo 

GsiTigaw 

Gammang 

Khanglui 

Buhpal 

Buhpi 

Thai 

Gam thei 
Inthei 
Lobuk 
Lawmpi 
Lawm upa 


Thingtanga lo kibawl 
Tuilo 

Thing leh lo kehlohna gam 
Thing leh lo tamtak kehna gampi 
Malai 

Buh min vakte 
Buh min hakte 
Ancheh lohing 
Gamlak a kek theite 
Inmun a kek theite 
Lo a kisa buk 

Na semdinga mi tamtak kilawm 
Na sem dinga kilawmte lawi upa. 


Dawtnate: 

1. India gam hih bang tieh a lien ahi ? 

2. Thingtang lo bawl dan na het dan tien 10 in jik ah. 

3. Thingtang lo bawl leh phailo bawl kibatlohna tien 15 in jik ah. 

4. Thingtanglo leh phailo a kumkhat a nek hawl dan akibatlohna jik ah. 

5. Lo bawlna a kivak baihlam dan ding thu tamlo in jik ah. 

SIMMliN — 18 

Khangdawng Lai Hun Mantam Dan 

Lienkhopao Thangjom 

Mihiem hinkhuo ahin hun pawimawh tak chiet hunt hum 
aum a. Zie hunte chuh (a) Khangdawng lai hu, (b) Piting hun, leh 
(c) tek hun ahi. Tuhin, zie hun thumte thu chuh a ban ban in gen 
hi tiu. 

(a) Khangdawng lai hun: Mihiem hinkhuo hun thum sunga 
mihiem in lulpen leh pawimawh pena I het uh Khangdawnglai 
hun hih miheimte chauh hilo in, ei siemtu Pathien inle a luldan ei 
hetpih a, tawsawtna mun tamtak ah ei pieu hi. Thugenpa 11:9- 
10 ahin hitihin akigen hi: Aw tangval, na khangdawng lai hun hin 
kipak thanuom in um in, na khangdawng lai hun hin na lungthim 
kipahsak inla, na deihna lam achun kipak takin chieh in. Na mita 
hawih nasak chuh zuon in, mahleh Pathien in zie haw chenga 
chuh thutanna bawl ding ahi. 

Na lungthim ah lungkhamna kawih kinla, na chung ah 
thilphalo him him umsak kih. Aziekchuh khangdawng hinkho chuh 
manthaina ahi. 

Khangdawng na hih lai in nang hun siempa hezing in, 
ni phalo a hung tun a, nisa, vak thapi leh aksite ahung thim a, 
kipahna him him ka nei puoi na tih man, guoh nunga meipi a 
vaihkit ma chun, atia. Achung a thute apat hin, khangdawng lai 
chuh mihiemte dinga kipah hun, thahat hun, I nawp nawp bawl 
theih hun a hih dan akichien hi. 

(b) Piting hun: Piting hun hih, lungthim a thil tamtak ngaihtuoh 
hun leh apha a sie phietkhen hun ahi. Lamkhat a gen in,zie hun 
hih miheim a dinga hun thupipen ahihna aum hi. Mihiem hinkhuo, 
inchen khuosak dan leh vaihawmna tincheng chuh zie hun ahih 
bawl ding ahi. Mihiem adingin, zie huna kisiem tup theilo chuh 
a damsunga dingdawk talo ding ahi. Adiekin, zie hun hih chate 
hinkhuo ding bangkim siemtuok sak hun l e ahi a, insak inthang, 
guol leh pai tawh kihotheih hup, ie ahi. 


(c) Tek hun: TeK hun hih, mihiem adinga lungkhamna leh gimtheih 
kipatna !an kichaihna le ahi. Nicheng in haksatna leh lunghamna 
hung pung zel intin, mitthim hun leh hapulh hun le ahi behlap nalai 
hi. Taksa chung ah natna punbeh intin, annek theih loh hun ahih ban 
ah mite muhdahna I chung ah pung intin, akisazo cheng in kamphan 
eiho nuom talo ding, dam zinga a thi tawbanga urn hun ahi. 


Thumal Hilchietnate: 

Khangdawng 

Piting 

Teksie - 

Naupang - 

Phietkhen - 

Insak inthang - 
Guollepai - 

Mitthim - 

Hapulh - 


Upa nailote 

Kum 20 chunglam mi 

Kum 70 chunglam mi 

Kum 20 nuoilam mi 

Khen, hekal 

Invengte 

Guolte 

Khuo mu theilo 
Habal 


Kampha - Kamdam 

Dawtnate: 

1. Mihiem hinkho hih hun bangtin akikhen hi? 

2. Khangdawng lai hun hih Bible in bangti a mang dingin ei hilh u? 

3. Piting hun pawimawh dan thupi thum gen ah. 

4. Teksie hun hih bangtin na ngai hi? 

5. Teksie hileh chun, bangti a bawl na nuom dem? 

SIMIWUN-19 

SAGOL KANGJEI (POLO) 

Lienkhopao Thangjom 

Sagol kangjei kiti guolsiek hih Manipur a ana kipan masa pen, 
khawvel guolsiek khat ahi. “Sagol” chuh, Gangte pau in “Sakawl” 
ahi a, Kangjei chuh Kangchei” ahi. Zie chuh, thing kisuilum 
khetna dinga thing mawlh mawng bawk, kisuilum ahi. Zie guolsiek 
h,'h, English in “Polo” akitii. Sagol Kangjei chuh Sakawl Kangchei 
ahi. Zie guoisiek a kichiem ding hin a tawmpen in team nih a ngai 
a, team khat chuh mi sagih jel hi ding ahi. Chun, akichiem ding 
cheng chun Sakawl khat chiet aki ken ding uh ahi. Chun, Sakawl 
chuh feet 41/2 vel a sang ahih ding uh ahi. 

Historical Records: 

Kangjeirol: Kangjeirol kiti thusim bu dungzui in, Sagol 
kangjei hih, Manipur lengpa Kangba huna ana kipan ahi. Chun, 
Manipur Lengpa Nongda Lairen Pakhangba hunlai hunlai 33 A.D. 
kum in lengpa in a guolnuom hun cheng leh Sakawl Kangchei 
(Sagol kangjei) hih ana kichiem sek ui tih ana kijik hi. Chun, 
Manipur Leng Khagemba hunlai (1597 - 1652) A.D. lai khan zie 
guolsiek hih Manipur a ana kipan ahih dan thute chuh “Cheitharol 
Kumbaba” kiti lengte thusim ah akimui. 

Chun, Guinness Book of Records (1992) a chun, Sagol 

kangjei (Polo) hih B.C 3100 lam peka khah ana umpan ahitai tin 
akijik hi. 

Zie Sagol kangjei kiti guolsiek hih Assam gam a Cachar ah 
Manipur Lengpa, Sir, Chandrakirti Singh khan (1834 - 1844) kum 

khan ana bawl hi. Chun, Cachar Club chuh India gam a Club lak 
a amasa pen ahi a, 1859 kum a kiphutdawk ahi. Zie ban a chun, 
zie guolsiek hih England a puoklut ahi a, 1869 kum in, 9th leh 
10th Hussars Aldershot ah zie guolsiek hih ana kibawl hi. Chun, 
Sagol kangjei International kichepna masapen chuh, 1886 kum in 
U.S.A. leh England kal ah ana kichiem ui. Zie huna ana vaisaite 
(Governing Body) chuh Hurlingham Polo Association ahiu hi. 
Chun, zie guolsiek dante (Rules) chuh 1875 kuma siemdawk 
ahitai. 

Kichiepna Lentuol (Size of the Polo ground): 

Atung in, Sakawl Kangchei (Polo) kichepna ding lentuol hih 
a liet ding dan mawng ana urn puoi. Mahleh, Lord Curzon hunlai 
1901 A.D. kum khan, Manipur ah a hunga Imphal Polo Ground 
(Mapal Kangjeibung) khuh a lietdan 225 metres leh availam 110 
metres ahih ziek in, zie mun lietdan chuh ana kisun zawm ngal hi. 
Chun, goal posts ana urn chuom puoi. Goal posts ana urn loh ziek 
chun, post nih siem ahi a, “ball” in posts nihte kikal a tiemtehna 
kigit chuh a khelh leh “goal kikhum” chuh pawm mai ding ahi. 

A kichiemte leh a Panmun uh (Players and Positions): 

Manipur Leng Khagemba hun (1597 - 1652) masang hin 
Sagol Kangjei a team jat ding hih bithiek mawng ana urn puoi. 
Mahleh, Leng Khagemba hun hin, kichiepna khat a, team khat a 
pang ding jat leh a panmun ding uh siemtuok ahitai. 

Positions: 

(i) Panjenba (Forward) No. 1, 

(ii) Panjen chang (Forward) No. 2, 

(iii) Pallak (Mid-Fielder) No. 1, 

(iv) Pallak Chang (Mid-Fielder) No. 2, 

(v) Langjei (Centre), 

(vi) Panngakpa (Full back), 

(vii) Panngak chang (Half back). 

Leng Khagemba hun sung mah chun, vaihawmna (Pana 
Kangjei) kiti khat a hun siemdawk kit u a, zie chuh, Social Unit gup 
ahi. Ziete chuh, Six Panas kiti ahi. 

Panas: 

(i) Ahalup; 

(ii) Naha.riip; 

(iii) Khabam; 

(iv) Laipham; 

(v) Hidakphanba; 

(vi) Potsangba. 


Achunga kigen lite hih a dinmun uh a sangzaw a ngaih ahiu 
a, a nuoia kigen nihte hih a niemzaw a ngaih ahiu hi. Zie teamte 
hih akilak hel tieng leh zie teamte chuh “Chere Kare” akitii. 


Atung lai in, Sagol Kangjei kichiepna a hin dan ana um puo 
a, mahleh, Manipur Maharaja Churachand Singh hun 1892 - 
1941 sung hin Sagol Kangjei dan bawhsiet chuh thiem loh chang 
ding (gawt ding) ahimai tai. Zie dan bawh sietna chuh Meitei pau 
in Tuppa akitii. Chun, I langte Sakawl khet ahim khetliem ahim 
chuh sangtaka gawt ding ahi. Khutibang chun, player-te suknat 
ahim sukliem ahim chuh dan dungzui a gawt theih ahi. Chun, I ki- 
elpihte Sakawl hesasa a khet chuh “Hairou” akitii. 

P!ayer-te kivanna (Uniform): 

Player-te chuh, puon kang (white dhoti) a kivan ding 
ahi. Lukawp (Kokyet) kikawp ding ahi. Chun, (Khadang Chet) 
kha a kandet ding ahi. Chun, khup leh siek tuomna (Khuning 
Khang) mat ding ahi. Chun, Sakawl chungdap leh kengtuomna 
(Khongyom) mat ding, chun, Sakawl khau (Chanam Maru) chuh 
Sakawl heivielna a mat ding ahi. Chun, Sakawl chutna savundap 
(Nakthang) chuh rawng nuh san ding ahi. Chun, Sakawl Kangchei 
mawlh chuh Ting gaw (Seasoned Cane) ahim, Gangpi thinggaw 
(Oak) a siem ding ahi. Chun, Sakawl hih galdona ding vanpuo 
ding leh guolsiek a ding in ana kimang zing hi. Manipur a ding in, 
Sakawl chuh gancha laka a pawimawhna a sang mah mah hi. 


Thumal Hilhchietnate 

Panjenba - 

Panjenchang - 

Pallak 

Pallak Chang - 

Langjei - 

Panngakpa - 

Panngak Chang - 

Panas - 

Ahallup - 

Naharup - 

Tuppa - 

Hairou - 

Khadang chet - 

Khuning khang - 

Khongyom - 

Chanam Maru - 

Nakthang - 

Uyung - 


Forward -1 
Forward - 2 
Mid-Fielder -1 
Mid-Fielder - 2 
Centre 
Full back 
Half back 
Kivaihawmna bak 
Upa pawl 
Khanglai pawl 
Dan bawhsie 
I langte Sakawl khen 
Kha kandetna, 

Khup leh siek tuomna 
Keng tuomna 
Sakawl khau 

Sakawl chung chutna savundap 
Gangpi thing. 

Dawtnate: 

1. Sagol Kangjei hih amin dang a um a, zie chuh bang ahi? 

2. Sagol Kangjei hih Gangte pau in bang ahi? 

3. Sagol Kangjei a pang ding Sakawl chuh bang tieh a lien ding ahi? 

4. Nongda Lairen Pakhangba hih bangtik a Manipur lenga ana 
pang ahi? 

5. Manipur Leng Khagemba hun ieh zie hunlai a Sagol Kangjei 
thu tien sawm zik ah. 

6. India gam a Club masapen min bang ahi? Sagol Kangjei hih 
England Ieh U.S.A. kal ah ana kichiem u a, a mun huoitak ahi? 

7. Sagol Kangjei (Polo) thu ahin Lord Curzon in bang dan ana 
siem hi? 

8. Sagol Kangjei kichiepna a panmun-te (positions) sagih jik ah. 

